رةخنةطران دةلَيَن كارة درِندةييةكاني ئةم دوايية بةشيَكي ئةنجامي شكستي هيَزة نيَودةولَةتيةكانة لة دابينكردني ثؤليسي طونجاو و كؤنترؤلَكردني سةر سنور. | Institute for War and Peace Reporting\nرةخنةطران دةلَيَن كارة درِندةييةكاني ئةم دوايية بةشيَكي ئةنجامي شكستي هيَزة نيَودةولَةتيةكانة لة دابينكردني ثؤليسي طونجاو و كؤنترؤلَكردني سةر سنور.\nنوسيني عةقيل جةبار لة بةغداد\nرةخنةطران دةلَيَن كة ئةمريكا ئيلتيزامةكاني خؤي ثشتطويَ خستوة وةك هيَزيَكي داطيركةر لةريَي طرتني سنورةكاني عيَراقةوة بؤ ريَطرتن لة دزةكردني ضةكداري بياني بؤ ناو عيَراق. هةروةها ئةوان دةلَيَن ئةمريكيةكان ثيَويستيةكانيشيان دابين نةكردوة بؤ عيَراقيةكان تا ثاريَزطاري لة خؤيان بكةن.\nعةبدولعةزيز حةكيم ي سةركردةي طروثي ئةنجومةني بالآي شؤرِشي ئيسلامي شيعة لة عيَراق، كة ثاش تةقينةوةكاني 2 ي ئازار قسةيكرد، وتي " هيَزة داطيركةرةكان بةرثرسياريَتيان دةكةويَتة ئةستؤ ضونكة نة خةلَكي عيَراق دةثاريَزن و نة ليَشياندةطةرِيَن خؤيان خؤيان بثاريَزن."\nزؤر لة عيَراقيةكان دةلَيَن كة هاوثةيمانان بةرثرسن لة شكستي زامنكردني سنورةكاني ولآت. موئةيةد جةعفةر ، تةمةن 27 سالآن، دانيشتوي طةرِةكي ئةلكازمية ي بةغداد كة تةقينةوةكان طرتيةوة ، وتي " ئةمريكا بةرثرسة – ناتوانيَت كؤنترؤلَي سنورةكان بكات و ئةمةش وا دةكات تيرؤريستةكان بةئاساني بتوانن بيَنة ناو عيَراقةوة."\nموئةيةد وتي " ثشكنيني جدي نية لةسةر سنورةكاني عيَراق . خؤم ئةمةم بيني كاتيَك ضوم بؤ ئوردن بؤ كرِيني ئؤتؤمبيل. طةرِامةوة بؤ عيَراق بة بيَ ئةوةي كةس بمثشكنيَت، تةنانةت بة بيَ ثاسثؤرت و بةلَطةنامةي سةفةر."\nوتةبيَذاني هاوثةيمانان بةوة رةد دةدةنةوة كة زؤر كات مةحالَة بةربطيريَت لةو هيَرشكةرانةي مولتةزيمن و ضارةي هةمو شتيَكيان لةلاية.\nثاش تةقينةوةكان – كة مةزارة شيعيةكاني كةربةلا و كازميةي طرتةوة لة يةكيَك لة رؤذة هةرة ثيرؤزةكاندا بؤ موسلَمانة شيعةكان – جيَطري بةرِيَوةبةري ئؤثةراسيؤنةكاني هاوثةيمانان ليواء روكن مارك كيميت وتي هيَزةكاني ئةمريكا لة حالَةتي ئاساييدا خؤيان بةدور دةطرن لةو شويَنة ثيرؤزانة. ئةو وتي، لةجياتي ئةوة ئةو هيَزانةي سةر بة دامةزراوة شيعية ئاينيةكانن بةرثرسن لة ئاسايشي مةزارةكان، لةكاتيَكدا ثؤليسي عيَراقي خةفةرياتي بازطةكان دةطرن لةسةر ريَي شارؤضكةكان و زؤربةي كات بة هاريكاري لةطةلَ ميليشياكاندا.\nزؤر لة ثؤليسة عيَراقيةكان دةلَيَن كة هاوثةيمانان شكستخواردو بون لة دابينكردني سةرضاوةي طونجاو و تةنسيقيان لةطةلَ ناكةن. هةنديَك ئيديعاي ئةوةش دةكةن كة هيَزةكاني ئةمريكا ريَدةدةن بة تيرؤريستة طومانليَكراوةكان تيَبثةرِن تةنانةت كاتيَكيش عيَراقيةكان دةيانطرن.\nحوسام ئةلرِةشادي كة ثؤليسيَكي سةر بة طةرِةكي ئةلبةياع ي خؤرئاواي بةغداد ة، وتي " ئامرازي ثةيوةنديمان نية و ئةمريكيةكانيش بةتةنيا جيَمان دةهيَلَن. بؤية نةمانتوانيوة كؤنترؤلَي تةقينةوةكان بكةين يان ريَيليَبطرين."\nرةشيدي روداويَكي لةيادة كة تيايدا سيَ ئةندامي ئاسايشي ناوخؤ سةرقالَي ليَكؤلَينةوة بون لةبارةي شويَني تةقينةوةيةكةوة كاتيَك سوثاي ئةمريكي تةقةيان ليَكردن ضونكة ئةمريكيةكان ثيَيان وابو كة ئةمان بةرثرسن لة تةقينةوةكة. ئةو دةلَيَت هةرضةندة هيَزةكاني هاوثةيمانان ثؤزشيان هيَنايةوة و قةرةبوي خيَزاني قوربانيةكانيان كرد، روداوةكة كةمي هةمئاهةنطي ثيشاندةدات.\nلة زؤر حالَةتدا، تاونباركردنةكان بة كةمتةرخةمي ئةوةندةي تر طةورةكراون بة قسةوقسةلَؤكةكان. بؤ نمونة، ثاش هيَرشةكاني سةر كازمية قسةوقسةلَؤك هةبو كة هيَزةكاني هاوثةيمانان دوو هاولآتي سعودييان ئازادكردوة كة لة لايةن هيَزي ميليشياي بةدري سةر بة ئةنجومةني بالآي شؤِرشي ئيسلاميةوة لة عيَراق دةستطيركرابون هةر ثاش تةقينةوةكة.\nسالم عةرةيبي كة زةرةنطةرِيكة لة طةرِكي كازمية ، وتي " ئةوان ] ميليشياي بةدر [ يةكيَك لة تيرؤريستةكانيان دةستطيركرد ثاش ئةوةي قايشي تةقينةوةكةي كاري نةكرد و ئينجا هاوثةيمانان هاتن و برديان." دواتر سالم بيستي كة ئةو ثياوانة ئازادكراون.\nكيمت كة لة لايةن IWPR ةوة ضاوثيَكةوتني لةطةلَ سازكرا، دوثاتي كردةوة هيَزة ئةمريكيةكان دوو سعودييان دةستطيركردوة ثاش تةقينةوةكان و بؤيان دةركةوتوة كة بةشيَوةيةكي ياسايي هاتونةتة ناو ولآتةوة.\nلةبارةي ثاراستني سنورةوة، كيمت وتي كة هيَزة ئةمريَكيةكان ضةند كؤضبةريَكي ناساييان دةستطيركردوة و كارةكةيان قورستر بوة بةوةي ئةو خيَلآنةي لةسةر سنورةكان دريَذبونةتةوة ضالاكانة يارمةتي ئةوانة دةدةن كة دزة دةكةنة ناو ولآتةوة.\nئةو وتي " خيَلَةكان يارمةتيان دةدةن كة بيَنة ناوةوة بؤ خؤرئاواي عيَراق لة شارؤضكةكاني حوسةيبة و ئةلقائيم ةوة."\nسةرؤكي دةسةلآتي كاتي هاوثةيمانان ثؤلَ بريَمةر، لة 31 ي ئازار دا ثةيماني دا كة ئاسايشي " سنورة ثرِ كونةكاني " عيَراق بةهيَز بكات لةريَي " كارمةندي زؤرتر و تةكنةلؤذياي نويَ و ريَوشويَني توندترةوة."\nبريَمةر لة بةياننامةيةكدا وتي هاوثةيمانان ئةو 8 هةزار كارمةندي ئاسايشةي سةر سنور بة ريَذةي دوو ئةوةندةي ئيَستا زياد دةكات و ذمارةي خالَي ثةرِينةوة سنورييةكان سنوردارتر دةكةن و سيستميَكيش ديَننة كايةوة كة بة شيَوةيةكي ثؤزةتيظانة دةستنيشاني هةر كةسيَك بكات كة ديَتة عيَراقةوة يان جيَيدةهيَلَيَت .\nبةلآم كيمت رؤذيَك ثاش تةقينةوةكان لة كؤنطرةيةكي رؤذنامةنوسيدا وتي كة كؤنترؤلَكردني سنورةكاني عيَراق مةحالَة.\nئةو وتي " كيَشةي تيرؤريستةكان لةو جؤرة نية كة بتوانيت بيوةستيَنيت بة دروستكردني ديواريَك بة بةرزي ميليَك بة دريَذايي 1700 كيلؤمةتر."\n" ئةطةر تيرؤريستةكان ئةوةندة زيرةك بن كة ئةو جؤرة بؤمبانة دروست بكةن كة بينيومانن،بيَطومان ئةوةندة زيرةك دةبن كة بتوانن لة سنورةكان بثةرِنةوة."\nعةقيل جةبار رؤذنامةنوسيَكي راهيَنراوي IWPR لة بةغداد.


ئه‌نجوومه‌نی ئاسایشی نیشتمانی عێراق سووتاندنی باره‌گای پارتی له به‌غدا شه‌رمه‌زار ده‌كات - رۆژنامه‌ی خه‌بات\nئه‌نجوومه‌نی ئاسایشی نیشتمانی عێراق سووتاندنی باره‌گای پارتی له به‌غدا شه‌رمه‌زار ده‌كات\nله تشرینی یه‌كه‌م 17, 2020\nله به‌یاننامه‌یه‌كدا، نووسینگه‌ی میدیایی مسته‌فا كازی سه‌رۆك وه‌زیرانی عێراق رایگه‌یاند، كازمی سه‌رۆكایه‌تی كۆبوونه‌وه‌یه‌كی به‌په‌له‌ی ئه‌نجوومه‌نی وه‌زاری بۆ ئاسایشی نیشتمانی ده‌كات.\nئاشكراشیكرد، له كۆبوونه‌وه‌كه‌دا سووتاندنی باره‌گای پارتی دیموكراتی كوردستان له به‌غدا له‌لایه‌ن ژماره‌یه‌ك خۆپیشانده‌ری له‌یاساده‌رچوو گفتوگۆ ده‌كرێت و دووپاتی كرده‌وه، ئه‌نجوومه‌نی ئاسایشی نیشتمانی به توندی ئه‌و هێرش و په‌لاماردانه ئیدانه ده‌كات.\nله راگه‌یه‌ندروه‌كه‌دا هاتووه، “فه‌رمانده‌ی گشتیی هێزه چه‌كداره‌كانی عێراق سه‌رۆكایه‌تی كۆبوونه‌وه‌یه‌كی به‌په‌له‌ی ئه‌نجوومه‌نی وه‌زاری بۆ ئاسایشی نیشتمانی ده‌كات”.\nئاماژه به‌وه دراوه، “ئه‌نجوومه‌نی وه‌زاری بۆ ئاسایشی نیشتمانی به سه‌رۆكایه‌تی مسته‌فا كازمی، فه‌رمانده‌ی گشتیی هێزه چه‌كداره‌كان ده‌ستی به كۆبوونه‌وه‌یه‌كی به‌په‌له كرد و له میانه‌ی ئه‌و كۆبوونه‌وه‌یه‌دا گۆڕانكارییه ئه‌منییه‌كانی وڵات تاوتوێ كران”.\nهه‌روه‌ها جه‌ختی كرده‌وه، “ئه‌نجوومه‌ن رووداوی هێرشكردنه سه‌ر باره‌گای پارتی دیموكراتی كوردستانی له به‌غدا له‌لایه‌ن ژماره‌یه‌ك له‌و خۆپیشانده‌رانه‌وه تاوتوێ كر، كه پێشێلی بنه‌مای ئاشتیانه‌ی خۆپیشاندانه‌كانیان كرد و په‌نایان بۆ توندوتیژی و سووتاندنی باره‌گاكه برد، ئه‌نجوومه‌ن ئه‌و كاری ئیدانه كرد و بڕیاریدا به سه‌رۆكایه‌تی راویژكاری ئاسایشی نیشتمانی لێكۆڵینه‌وه له‌و رووداوه بكات، لێكۆڵینه‌وه‌كه‌ش خۆی له گه‌ڕان هۆكاره‌كانی هێرشه‌كه و هه‌ڵسه‌نگاندنی رۆڵی هێزه ئه‌منییه به‌رپرسه‌كان له پارێزگاریكردن له باره‌گاكه و ده‌وروبه‌ریدا ده‌بینێته‌وه، وێڕای هه‌وڵدان بۆ ده‌ستگیركردنی هه‌موو ئه‌وانه‌ی له‌و هێرشه‌دا تێوه‌گلاون و تا ئێستاش 15 كه‌سی له‌یاسا ده‌رچوو به‌و تۆمه‌ته ده‌ستگیركراون”.\nهه‌ر له راگه‌یه‌ندراوه‌كه‌دا هاتووه، “ئه‌نجومه‌ن جه‌خت له‌سه‌ر شه‌رمه‌زاركردنی ئه‌و په‌لاماردانه ده‌كاته‌وه و هه‌موو ئه‌و ده‌ستدرێژیانه‌ش ره‌ت ده‌كاته‌وه، كه بۆ سه‌ر هه‌یبه‌تی ده‌وڵه‌ت ده‌كرێن. دووپاتیش ده‌كاته‌وه، حكومه‌ت هه‌موو رێكاره‌كان به‌رامبه‌ر ئه‌و كه‌سانه ده‌گرێته‌به‌ر، كه هه‌وڵ ده‌ده‌ن هه‌یبه‌تی ده‌وڵه‌ت و ده‌سه‌ڵاتی یاسا بشكێنن”.\nداواش له هێزه سیاسییه‌كان ده‌كات، بۆ چاره‌سه‌ركردنی كێشه‌كان په‌نا ببنه به‌ر دیالۆگ له رێگه‌ی كه‌ناڵه سیاسییه‌كانه‌وه.\nبابه‌تی پێشوو ئەگەرێكی زۆر هەیە رۆنالدۆ نەتوانێت بەرامبەر بەرشلۆنە یاری بكات\nبابه‌تی دواتر وەزارەتی پێشمەرگه: سوتاندن و بێ ڕێزیکردن بەئاڵای پیرۆزی کوردستان بەتوندی ئیدانە دەکەین\n12 خوله‌ك پێش ئێستا


بەشداریی شاندێکی حیزب لە وڵاتی نورویژ لە سمینارێکی سیاسی کە بۆ سکرتێری گشتیی کۆمەڵەی شۆڕشگێڕی زەحمەتکێشانی کوردستانی ئێران، پێکهاتبوو - PDKI NORGE\nبەشداریی شاندێکی حیزب لە وڵاتی نورویژ لە سمینارێکی سیاسی کە بۆ سکرتێری گشتیی کۆمەڵەی شۆڕشگێڕی زەحمەتکێشانی کوردستانی ئێران، پێکهاتبوو\nرۆژی شەممە رێکەوتی ١ی١٢ی٢٠١٨ی زایینی، بە دوای بانگهێشتی فەرمیی کۆمیتەی گشتیی کۆمەڵەی شۆڕشگێڕ لە وڵاتی نورویژ، شاندێکی حیزبی دێموکراتی کوردستانی ئێران بە سەرپەرەستیی بەڕێز کامیل قادری بەرپرسی بەشی پێوەندییە کوردستانییەکانی حیزب لەو وڵاتە، بەشداربوون لە سمینارێکی سیاسی کە لە لایەن کۆمیتەی گشتیی کۆمەڵەوە لە نورویژ،لە ناوچەی “ستروێمن” بۆ بەڕێز عەبدوڵا موهتەدی سکرتێری گشتیی ئەو حیزبە، پێکهاتبوو.\nبەڕێز موهتەدی لە باسەکەیدا پەرژایە سەر بزووتنەوەی جەماوەریی دژ بە رێژیم کە نزیک بە ساڵێکە سەریهەڵداوە و لە یەکەم سەرهەڵدانیدا بە شێوەیەکی گشتگیر زیاتر لە سەد شار و شارۆچکەی لە خۆ گرت.\nناوبراو هەروەها چووە سەر باسی ئەگەرەکانی ئاڵوگۆڕ و لایەنەکانی ئوپوزسیۆنی ئێرانی و چۆنیەتی هەوڵدان بۆ ئەوەی کورد بتوانێ لە هەموو مەیدانەکاندا خۆی ببینێتەو خۆی بۆ هەموو ئەگەرەکان ئامادە بکات.\nبەڕێز موهتەدی بە وردی چووە سەر باسی کوردستان و خاڵە لاواز و بەهیزەکانی بزووتنەوەی کورد لە رۆژهەڵاتی کوردستان و کۆمەڵێک خاڵی پێشنیاریشی ئاماژە پێدا.\nباسی نەتەوەکانی دیکەی دانیشتووی چوارچێوەی جوغرافیای سیاسیی ئێران، پێوەندییەکانی حیزبەکانی رۆژهەڵات، خۆشبینی بە داهاتووی رووداوەکان لەئەگەری وریابوون و یەکگرتوبوونی کورد کۆمەڵێکی دیکە لەو خاڵانە بوون کە رێزدار موهتەدی قامکی لەسەر دانان.\nشایانی باسە لەو دەرفەتەی کە دیاریکرابوو بۆ بەشداریی ئامادەبووانی سمینارەکە لە باسەکاندا، شاندی حیزبیش بۆچوونەکانی خۆی بە کورتی پێشکەش بە کۆڕەکە کرد.\nکۆمیتەی گشتیی حیزبی دێموکراتی کوردستانی ئێران، کۆمیتەی نورویژ


بەڕێوەبەرایەتی گشتی کەشناسی و بومەلەرزەزانی هەرێم، راگەیەندراوێکى لەبارەى پێشبینییەکانی کەشوهەوای بڵاوکردەوە و بەگوێرەى پێشبینییەکان وردە وردە گەرمای هاوین بەرەو کۆتایی دەڕوات و وەرزی سەرما دەستپێدەکات.\nبەگوێرەى پێشبینییەکانی کەشناسی، ئەمڕۆ (سێشەممە، 9ی ئەیلولى 2019)، پلەکانی گەرما لە شارەکانی هەرێمی کوردستان، لەنێوان 20 بۆ 39 پلەدا دەبێت، کە نزمترین پلەى گەرما لە دهۆک تۆمار دەکرێت و بەرزترینیش لە پارێزگاى کەرکوک.\nهاوکات واسق سەلامی، شارەزای بواری کەشناسی لە عێراق لە هەژماری خۆی لە تۆڕی کۆمەڵایەتی فەیسبوک ئاماژەی بەوەکرد، بە نزیکبوونەوە لە گۆڕانکاری وەرزی لە عێراق پلەکانی گەرمی گۆڕانکارییان بەسەردا دێت و بەتایبەتی لە ناوچە شاخاوییەکان پلەکان نزمدەبنەوە بۆ 20- 25 پلە.\nمنداڵێكی تەمەن سێ ساڵ دەچێتە ڕیزی كەسە زیرەكەكانی جیهانەوە\nچەند سەگێک چوونەتە ژوری نەشتەرگەری نەخۆشخانەیەکی منداڵان و منداڵێکیان کوشتووە\nوڵاتێکی ئاڵۆز و دوو حکومەتی دژ.. لە لیبیا چی دەگوزەرێت؟\nتەنانەت هاوپەیمانە نێودەوڵەتییەکانیشیان جیاوازە\n13:49 چوار شه‌ممه 15 كانونی دووه‌م 2020\nئەبوبەکر هەڵەدنی بۆ هێمن هەورامی: خۆزگە جارێک وەک پیاوی دەوڵەت مامەڵەت کردبا\n16:41 سێ شه‌ممه 31 کانونی یەکەم 2019\n22:31 دوو شه‌ممه 27 كانونی دووه‌م 2020\nڕۆژنامەیەک ئامانجەکانی ڕۆناڵدۆ بۆ ساڵی 2020 ئاشکرادەکات\n16:41 پێنج شه‌ممه 02 كانونی دووه‌م 2020\n13:31 سێ شه‌ممه 07 كانونی دووه‌م 2020\nدوکەڵى ئاگرەکەى ئوسترالیا گەیشتە کیشوەرێکى دیکە [وێنه]\n23:01 چوار شه‌ممه 15 كانونی دووه‌م 2020\nپڕۆژە چاکسازییه‌كه‌ی حكومه‌تی هه‌رێم دادوەرەکان ناگرێتەوە.. به %100ی موچه‌كانیان خانه‌نشین ده‌بن[تایبه‌ت]


لەیادی 17 ساڵەی شەهیدی سەركردە شەوكەتی حاجی مشیرو هاوڕێكانیدا\n2020-02-08 17:03 132 جار بینراوە کۆمێنت\nقەدەری یەكێتیی نیشتمانیی كوردستان ئاوا بووە كە لە كاروانی تێكۆشاندا هەم بۆ رزگاریی و سەرفرازیی خاك و هەمیش بۆ ئاشتی و ئارامی خەڵك، دەبێ نرخێكی گرانی خوێن بدات و لە رۆڵە دەستەبژێرەكانی خۆی بكاتە قوربانیی بەدیهاتنی ئەو ئامانجە.\nلەسەرەتای دامەزراندنیدا، یەكێتی كەوتە خۆ بۆ بەرگرتن لە راگواستنی زیاتری گوندەكانی سەرسنوور، بەعسی فەرمانڕەوای ئەوسای عیراق لە دوای شكستی شۆڕشی ئەیلول، وەك بەرنامەیەكی دوژمنكارانە بەرامبەر خەڵكی كوردستان بۆ ئەوەی جارێكی دیكە شۆڕشی كوردستان سەر هەڵنەداتەوە، كەوتە پیادەكردنی بەرنامەی راگواستنی تەواوی گوندەكان، لە سەرەتاشدا خەڵكی ناوچە شاخاوییەكان و سەرسنوورەكانی راگواست و لە ئۆردوگا زۆرەملێكاندا گرمۆڵەی كردن.\nئیدی یەكێتیی نیشتمانیی كوردستان هەر كە بووە خاوەنی چەند مەفرەزەیەكی پێشمەرگە، بەریان بەو شاڵاوی راگواستنە گرت و بەرامبەری سوپای دوژمن بوونەوە، بۆ ئەوەش قوربانی زۆری داو لە باشترین رۆڵەكانی خۆی لەو پێناوەدا شەهیدكران.\nبۆ بەرپەرچدانەوەی شاڵاوی تەعریبكردنی خاكی كوردستان و بە بەعسیكردنی خەڵكەكەی، دیسان یەكێتی گورج هاتەوە مەیدان و نەیهشێت ئەوەی بەعس دەیخوازێ، بەتەواوی بێتە دی.\nخەبات و خوێنی تێكۆشەرانی یەكێتی\nساڵانی خەباتی چەكداریی، لە بەرامبەر هەر نیەتێكی رژێمی داگیركەردا، یەكێتی باسكێكی بەهێزی بەر پەرچدانەوە بووە و لەهەر هێرشێكی دوژمندا رۆڵەكانی یەكێتی بەرگرییەكی قارەمانەی مان و نەمانیان كردووە و دەریایەك خوێنی بەخشیوە، بەكورتی لە هەر قۆناغ و بارودۆخێكدا پێویستی كردبێت، هێزی بە پێزی یەكێتی و شۆڕشی نوێ، سەری باشترین و ئازاترین لە رۆڵەكانی خۆی داناوە و نەیهشێتووە مەرامی دوژمنان بێتە دی.\nهەروەك چۆن لە زەمانی خەباتی شاخدا پێشمەرگەو سەركردەو فەرماندەی یەكێتی لە شەڕی دژی رژێمی بەعس شەهید كراوە، ئاوا لە دوای راپەڕینیش پێشمەرگەو فەرماندەو سەركردەكاتی كردۆتە قوربانی بۆ پاراستنی دەستكەوتەكانی راپەڕین، بۆ سەقامگیركردنی ئاسایش و ئارامی خەڵك.\nشەهیدبوونی كاك شەوكەتی حاجی مشیر نموونەی زیندووی ئەو ئامادەییەی یەكێتیی نیشتمانیی كوردستان دەردەخات لە خۆبەختكردن و دەستپێوەگرتنی ئەوەی بەدەستهاتووە.\nكاك شەوكەت لە پێناو كوژانەوەی فیتنە و ئاشووب و سەقامگیربوونی ئارامی خەڵكی كوردستان و گەڕاندنەوەی چەند سەرلێشێواوێك و هەڵخەڵەتێنراوێك بۆ ژیانێكی ئارام و ئاسایی، شەهیدكرا.\nكاك شەوكەت خۆ سوور دەیزانی ئەو ئەركەی ئەو پێی هەڵدەستێت چەند مەترسیدارە و ئەگەری تیاچوونی خۆی چەند بەهێزە، دەیزانی لایەنی بەرامبەر خاوەنی چ ئایدیایەكی وێرانكاری و دژە كرانەوە و پێشكەوتنخوازییە، بەڵام هەستكردن بە ئەركی سەرشانی و خۆ بە خاوەنزانینی خاك و وڵات و بەتایبەت ئەو ناوچەیەی كە تیرۆر بڕستی ژیانی لێبڕیبوو، وای كرد پێ بنێتە چاڵی ئاگرەوەو چش لە سووتانی خۆی بكات.\nپیاوی تەنگانەی سەرەتای شۆڕشی نوێ، پێشمەرگەی یەكەمین مەفرەزە و یەكەم سەنگەر، سەركردەی دەیان داستان و نەبەردیی، لە دوای رزگاربوونی كوردستان و لە ئازادیدا، لە سەر هەمان رێبازی سەردەمی شاخ و بە هەمان باوەڕی ساڵی 1976ەوە، بۆ پوچەڵكردنەوەی پیلانێكی ناحەزان و دوژمنانی كوردستان، چووەوە مەیدان و سەرەنجامیش گیانی خۆی بەختكرد.\nبەڵێ، 17 ساڵ بەر لە ئێستا و لە شەوی 7\_8/2/2003، كاك شەوكەتی حاجی موشیر، لەگەڵ هەردوو فەرماندە سەردار غەفوورو حیكمەت حاجی عوسمان و چەند هاووڵاتییەك، بەدەستی تیرۆریستان شەهیدكران.\nشەهیدبوونی ئەو جوامێرانە لە شەڕدا نەبوو، بەڵكوو لە كاتی وتووێژی نێوان كاك شەوكەت و چەند تیرۆریستێكی سەر لێشێواودا بوو كە ماوەیەك بوو ناوچەكانی هەڵەبجەو شارەزووریان كردبووە ناوەندێك بۆ هەڕەشەو ئاشووب بۆ سەركوردستان، ئەوە دەرفەتێك بوو بۆ ئەو سەر لێشێواوانە بێنەوە سەر ژیانی ئاسایی خۆیان و چیتر و لە پێناو هیچدا نە خۆیان و نەئەڵقە لەگوێ هەڵخەڵەتێنراوەكانی خۆیان بە كوشتن نەدەن و كوڕی دڵسۆزی ئەم نیشتمانەش بەخۆڕایی شەهید نەكەن.\nزۆر داواكرا تیرۆریستان رێگەی شەڕ وەلا بنێن و هەموو دەرفەتێكی ئاشتیان پێدرا، تەنانەت هەوڵی زۆردرا كە ئەو كوردە گومڕایانەی دوای گروپە تیرۆریستییەكان و پیلانی دوژمنانی كورد كەوتون، بگەڕێنەوە ناو خێزانەكانیان، لەو رووەوە كاك شەوكەت وەك سەركردەیەكی ی.ن.ك و هەم وەك كەسایەتییەكی كۆمەڵایەتی ئەو سنورەش كە خەریكبوو تۆڕەكانی تیرۆریستیان تیایدا گەشەبكات، بەئەركی خۆی زانی كە بچێتە گۆڕەپانی مەرگ تا بتوانێ تروسكاییەك بخاتە هەناوی ئەو تاقمە دڵڕەشانەو هەلێكی دیكەی گەڕانەوەی ژیانیان پێ ببەخشێت، چەند جارێك لەگەڵ ئەو تیرۆریستانەدا گفتوگۆیكردبوو و دانیشتن ئەنجامدرابوو، بەڵام ئەوان ئەو نیەتە پاك و دەرفەتە باشەیان كردە هەلێك بۆ وەشاندنی گورزێكی دیكەی ناپاكی، لە ئەنجامدا و لە دوا كۆبوونەوەیاندا لەگوندی (گامێشتەپە)ی شارەزوور، كاك شەوكەت و هەردوو فەرماندەی ئازا (سەردار غەفوور و حیكمەتی حاجی عوسمان) و تەنانەت خانەخوێ و خاوەن ئەو ماڵەشیان شەهید كرد كە میواندارییان كردبوون و شوێنی كۆبوونەوەكانی بۆ دابینكردبوون، هاوكات چەند هاووڵاتییەك و بەشێك لە كەسوكاری خاوەن ماڵەكەشیان، هەر شەهیدكرد و چەند كەسێكیشیان برینداركرد.\nتیرۆریستان لە بری پێكهاتن و رێزگرتن لە عورفی دیبلۆماسی و كۆمەڵایەتی و ئاینی و ئەخلاقی، تاوانێكی رەشتر لەوانەی پێشوویان، ئەنجامدا.\nسیامەند ساڵح حەسەن، فاتمە محەمەد تۆفیق، دەروون فازیل ساڵح، حەسەن محەمەد فەتاح.\nساڵح حەسەن موسا، سامان ساڵح حەسەن، هێمن حەسەن قادر، هێرش حسێن قادر.\nكورتەی ژیاننامەی شەهید شەوكەت\nساڵی 1947 لەگوندی (تەپی سەفا)ی شارەزوور لەدایكبووە، ساڵی 1967 قۆناغی ئامادەیی تەواوكردووە.\nرۆژی 26/6/1976 بووە پێشمەرگەو یەكێكبووە لەپێشمەرگەكانی یەكەمین مەفرەزەی شۆڕشی نوێ.\nلەسەردەمی پێشمەرگایەتی زۆر ئازایەتی و دلێری نواندووە، سەرپەرشتیی و فەرماندەیی چەندین داستان و نەبەردی كردووە.\nدوژمن زۆر هەوڵیدا بەتایبەت لەساڵانی 1988-1989-1990 كەئەو سەركردەیە لەناوبەرن، خێزان و كەسوكاری زیندانیكراون و ئازارو چەرمەسەری زۆریان توش هاتووە، كوڕێكی لەزینداندا لەدایك بووە.\nهەروەها شەهید شەوكەت یەكێك بووە لەسەركردەكانی راپەڕینی ساڵی 1991ی خەڵكی كوردستان، لەقۆناغی دوای راپەڕینیش چەندین ئەركی پێسپێردراوە لەوانە: ساڵی 1992 بۆتە ئەندامی یەكەم پەرلەمانی كوردستان لەسەر لیستی سەوز، ساڵی 2001 لەدووەم كۆنگرەی ی.ن.ك بەئەندامی ئیحتیات-ی سەركردایەتی هەڵبژێردراو دواتر كرایە ئەندامی سەركردایەتی ی.ن.ك.\nدوا پلەشی ئەندامی سەركردایەتی و لێپرسراوی مەكتەبی كۆمەڵایەتی یەكێتیی نیشتمانیی كوردستان بووە.\nشەوی 7\_8/2/2003 لەماڵێكی گوندی (گامێشتەپە)ی شارەزوور، لەكاتی گفتوگۆدا، بەدەستی تیرۆریستان و بە پیلان، لەگەڵ هەردوو یاوەرەكەی و چەند هاووڵاتییەك شەهیدكرا.\n2020-07-04 21:48 38 جار بینراوە\n2020-06-27 17:42 33 جار بینراوە\n2020-05-23 16:27 96 جار بینراوە\n2020-02-29 14:38 121 جار بینراوە\n2020-01-25 14:50 189 جار بینراوە


وه‌زیری ده‌ره‌وه‌ی عێراق: لەرووی مرۆییەوە عێراق بە هەرێمی كوردستانیشەوە چەند پابەندبوونێكی نێودەوڵەتی لەسەرە كە تایبەتن بە مافی مرۆڤەوە\nئایار 03, 2018\nرێكخەری راسپاردە نێودەوڵەتییەكان لە حكومەتی هەرێمی كوردستان رایگەیاند لە میانەی ئەو رێككەوتننامانە نێودەوڵەتیانەی كە حكومەتی عێراق پابەند دەكات بە پێشكەشكردنی راپۆرتەكانی بەشێوەیەكی بەردەوام، هەرێمی كوردستانیش بەشێكی سەرەكییە لەو راپۆرتانە و پێویستە لەو چوارچێوەیەدا راپۆرتی تایبەتی خۆی پێشكەش بكات و بەشدار بێت لە كۆڕ و كۆبوونەوە نێودەوڵەتییەكان بەتایبەتی لە كۆبوونەوەكانی ئەنجومەنی مافەكانی مرۆڤ.\nلە میانەی دیدارێكی نێوان د.دیندار زێباری رێكخەری راسپاردە نێودەوڵەتییەكان لە حكومەتی هەرێمی كوردستان و د. ئیبراهیم جەعفەری وەزیری دەرەوەی حكومەتی فیدراڵی كە لە دیوانی وەزارەتی دەرەوە، دیندار زێباری تیشكی خستە سەر ئەو هەنگاوانەی كە حكومەتی هەرێمی ناویەتی لەپێناو پابەندبوون بە پرەنسیپە سەرەكییەكانی مافی مرۆڤ بەتایبەتی دوای شەڕی تیرۆریستانی داعش، چونكە لە ئێستادا چەند رێكخراو و لایەنێكی نێودەوڵەتی گرنگییەكی زۆر بەم لایەنە دەدەن وەك بابەتی گیراوانی داعش و دادگایی و بێسەروشوێن كردنی بە زۆرەملێ و راگواستنی خەڵك لەسەر شوێنی خۆیان و چەند بابەتێكی دیكەی تایبەت.\nسەبارەت بە رووداوەكانی دوای هاتنی داعش دیندار زێباری وتی: لە دوای هێرشەكانی تیرۆریستانی داعش بۆ سەر چەند ناوچەیەكی كوردستان و پارێزگای نەینەوا و ئاوارە بوونی بە سەدان هەزار كەسی ئەو ناوچانە و نیشتەجێ بوونیان لە هەرێمی كوردستان. دواتریش لەدوای پرۆسەكانی ئازادكردنەوەی ئەو ناوچانەی داعش دەستی بەسەرداگرتبوون لەلایەن هێزی پێشمەرگە و سوپای چەند لایەنێكی نێودەوڵەتی راپۆرت و لێدوان و بەیاننامەیان سەبارەت بە رەوشی ئەو ناوچانە و هەڵسوكەوتی پێشمەرگە ولایەنە ئەمنییەكانی حكومەتی هەرێمی كوردستان و سوپای عێراقی بڵاوكردۆتەوە و تێبینی و سەرنجی زۆریان هەبووە كە پەیوەندییان بە پاراستنی پرەنسیپەكانی مافی مرۆڤەوە هەبووە، بەڵام حكومەتی هەرێمی كوردستان لە رێگای ئۆفیسی راسپاردە نێودەوڵەتییەكان بە بەڵگە و داتاوە لە وەڵامی تێبینی و سەرنجی لایەنە نێودەوڵەتییەكانی داوەتەوە و بۆ رای گشتی رایگەیاندووە، چونکە راپۆرتەکانی عێراق لەسەر ئاستی نێودەوڵەتیدا بە بێ بەشداریی هەرێمی کەموکوڕی تێدا دەبێت.\nزێباری زیاتر وتی: لەرووی مرۆییەوە عێراق بە هەرێمی كوردستانیشەوە چەند پابەندبوونێكی نێودەوڵەتی لەسەرە كە تایبەتن بە مافی مرۆڤەوە و پێویستە بەردەوام راپۆرتی خۆی پێشكەش بكات لە چوارچێوەی میکانیزمی گرێبەستیی (الالیات التعاقدیە) وەك (بەڵێننامەی نێودەوڵەتی تایبەت بە مافە مەدەنی و سیاسییەكان و بەڵێننامەی نێودەوڵەتی بە مافە ئابووری وكۆمەڵایەتی و كەلتووریەكان رێككەوتننامەی نێودەوڵەتی تایبەت بە نەهێشتنی ئەشكەنجەدان، و بێسەروشوێنكردنی بە زۆرملێ، لیژنەی تایبەت بە نەهێشتنی جیاوازی رەگەزپەرستی، لیژنەی تایبەت بە نەهێشتنی جیاوازی رەگەزی دژی ئافرەتان، لیژنەی تایبەت بە پاراستنی مافی منداڵان، لیژنەی کرێکارە بیانییەکان، لیژنەی تایبەت بە خاوەن پێداویستیی تایبەت(. بۆیە بەشداری كردنی هەرێمی كوردستان لە چوارچێوەی عێراقی فیدراڵ دەبێتە تەواوكەر و بەهێزبوونی هەڵوێستی راپۆرتی عێراق، چونكە بەبێ ئامادەبوونی نوێنەری هەرێمی كوردستان ناتوانرێ وێنایەكی راستەقینەی واقعی رەوشی مافەكانی مرۆڤ و هەنگاوە پراكتیكییەكانی حكومەتی هەرێم لەو رووەوە پێشكەش بکات كە خۆی لە خۆیدا دەبێتە هۆی بەهێزتر بوونی زیاتری هەڵوێستی عێراق.\nلەلایەن خۆیەوە دكتۆر ئیبراهیم جەعفەری وەزیری دەرەوەی عێراق ستایشی هەنگاوەكانی حكومەتی هەرێمی كوردستان كرد و وتی: سەبارەت بە پاراستنی پرەنسیپەكانی مافی مرۆڤ بەتایبەتی دوای هێرشەكانی داعش رۆڵێكی بەرچاو و دیاری هەبووە ئەمەش زۆر گرنگە بۆ بەهێزبوونی هەڵوێستی عێراق لە كۆڕ و كۆبوونەوە نێودەوڵەتییەكان بەتایبەتی لە ئەنجومەنی مافەكانی مرۆڤ و رێككەوتن و پەیماننامە نێودەوڵەتیانەی كەعێراق پابەند دەكەن بە ئەنجامدانی چەند رێوشوێنێك سەبارەت بە پاراستنی پرەنسیپەكانی مافی مرۆڤ.\nوەزیری دەرەوەی عێراقی فیدراڵ ئامادەیی خۆی دەربڕی بۆ هەر جۆرە هەماهەنگییەك لەگەڵ هەرێمی كوردستان لەم رووەوە و وتی: ئێمە هەوڵەكانی حكومەتی هەرێمی كوردستان بەرز دەنرخێنین و پێویستە لایەنە پەیوەندیدارەكان لە حكومەتی فیدراڵی سوودیان لێ وەربگرێت لە زۆر رووەوە بۆ نموونە ئێستا ئێمە كار دەكەین بۆ بە تاوان ناساندنی كردەوەكانی داعش لەسەر ئاستی نێودەوڵەتی و دیارە حكومەتی هەرێمی كوردستان هەنگاوی زۆری ناوە لە رێگای ئۆفیسی راسپاردە نێودەوڵەتییەكان زانیاری و داتای زۆری هەیە، بۆیە بەشداری كردنی راستەوخۆی هەرێم لەو رووە و لە گشت كۆڕ و كۆبوونەوە نێودەوڵەتییەكانی تایبەت بە پاراستنی پرەنسیپەكانی مافی مرۆڤ گرنگە و هەڵوێستی عێراق بەهێزتر دەكات.


دۆڵسی بەیس: شارۆچکەیەکی بچوکە دەکەوێتە کۆلارۆدۆ نزیکی سنوری نیو مەکسیکۆ و ژمارەی دانیشتوانی 2600 کەسە لەژێر ئەم شارۆچکەیەدا گەورەترین تاقیگە مەڵاس دراوە کە ئەزموون لەسەر ئاژەڵ و مرۆڤەکان ئەنجام دەدەن، بۆیە یەیەکێک لەلەشوێنە هەستیارەکان دەدرێتە قەڵەم و بەیەکێک لەو ناوچانە ناودەبرێن کە هەموو کەس بۆی نییە لێی نزیک بێتەوە.\nئەم دورگەیە لە بەرازیلە و بەسەدەها ماری ژەهراوی لەخۆی گرتووە و هیچ کەسێک ناتوانێت لێیان نزیکبێتەوە و بەیەکێک لەشوێنە ترسناکەکان دادەنرێت کە مرۆڤەکان بۆیان نییە لێی نزیک ببنەوە.\nحکومەتی بەرازیل قەدەغەی کردووە سەردانی بکرێت. سەدەها جۆری ماری ئاڵتونی شاخداری تێدایە. کە ئەتوانین بڵێین لەم دورگەیەدا لەهەر پێنج مەر دووجایەکدا مارێک بەدی دەکرێت.\nبۆیە بەهەموو شێوەیەک قەدەغەیە سەردانی بکرێت و هیچ بونەوەرێک ناتوانێت تیایدا بژی.\nدورگەی نۆرس سەنتاین لە هیندستان:\nئێرە نیشتیمانی کەسە خێڵەکییەکانی سێنتایتیکی هیندییە ودورگەیەکی بچوکە بەڵام چڕە. نزیکە لە کەنارەکانی بەنگال و بەزنجیرەیەک تاشە بەردی مەرجانی دەورە دراوە.\nنزیکەی 50 هەزار ساڵە ئەم خەڵکە لێرە دەژین لەژێر چاودێری حکومەتی هندیدا. ئەم دورگەیە بەهەموو شێوەیەک سەردانیکردنی لێ قەدەغەکراوە و تەنانەت چەند کەسانێک سەردانیان کردوون و چوونەتە ئەو ناوچەیە بەڵام کوژراوون و کەسیان بەزیندوویی دەرنەچوون.\nژێر زەمینەکانی دۆمزدەی ڤاوڵت (ژێر زەمینەکانی رۆژی قیامەت):\nئەم ناوچەیە لە نەرویجە و بریتییە لە گەورەترین کۆگای دانەوێڵەی جیهانی و نزیک بەستەڵەکی باکورە زۆر بە وردی پارێزراوە لەناوچەیەکی سارد و ژینگەیەکی دژوار مەڵاسدراوە. لەم ژێر زەمینەدا هەموو جۆرە تۆ و و دانەوێڵەیەک پارێزراوە بۆیە هیچ کەسێک بۆی نییە سەردانی بکات.\nدورگەی نۆرس برازەر:\nدورگەیەکە لە ئەمریکا دەکەوێتە شاری نیویۆرک و یەکێکە لەو دورگانەی قەدەغەکراوە سەردانیکردنی.\nلەبنەڕەتدا نەخۆشخانە بووە بۆ ئەو کەسانەی کە توشبوون بە ماددەی بێهۆشکەر و ماڵی تایفۆند ماری بوو ئەو خانمەی بۆ یەکەمین جار تووشی نەخۆشی تای تایفۆند بوو. لەهەمان کاتیشدا شوێنێکی گەورەیە بۆ پاراستنی هەموو باڵندەکان.\nگۆڕستانی کین شی هوانگ لە چین\nیەکەم ئیمپراتۆری چینی کین شی هوانگ لەم دورگەیە و لەهەرەمێکدا نزیکەی 2 هەزار ساڵە نێژراوە کە بەیەکێک لەهەرە گەورەترین کارە دۆزراوەکان دادەنرێت لەرووی بیناسازیی و مێژوییەوە و ساڵی 1974 دۆزراوەتەوە دوو هەزار سەربازی لەخۆ گرتووە بۆیە حکومەتی چینی بەهەموو شێوەیەک قەدەغەی کردووە تەنانەت هەڵکۆڵین و پشکنینیش لەم شوێنەدا بکرێت.\nلە ئەمریکایە لەساڵی 1864 ئیلیزابیس سینکلایەر بە بڕی ١٠ هەزار دۆلار ئەم دورگەیەی لە پاشا هاوای کڕیوە. ئەم دورگەیە تایبەتە بە خێزان و کەسوکاری رۆبنسۆن و نەوەکانی.\nلە جەنگی جیهانی دووەمدا فڕۆکەی ژاپۆنی لەوێ کەوتۆتە خوارەوە و ئەم دورگەیە تایبەتە بە هێزی دەریایی ئەمریکی و بۆ هیچ کەسێک نییە سەردانی بکات.\nدورگەی پۆڤی گلیا لە ئیتاڵیا:\nدورگەیەکی بچوکە ئەکەوێتە نێوان ڤینیسیا و لیدۆوە و لەسەروو ئیتاڵیاوە.\nئەم دورگەیە کاتی خۆی بنکەیەکی تەندروستی بووە بۆ چارەسەرکردنی نەخۆشی ڕشانەوە هەروەها تایبەت بووە بەو نەخۆشانەی باری دەروونیان تەواو نەبووە و پەنابەربوون و هاتوون لەم نەخۆشخانەیەدا چارەسەر کراوون.\nساڵی 1962 بڕیاری قەدەغەکردنی دراوە و یەکێکە لەو شوێنانەی کە تەنانەت باس لەوە دەکرێت کۆمەڵێک خێو و تارمایی تێدا بەدی دەکرێت بۆیە حکومەتی ئیتاڵیا قەدەغەی کردووە خەڵک سەردانی بکات.\nڤۆڵتی نهێنییەکانی ڤاتیکان، ئیتاڵیا:\nدەکەوێتە شاری ڤاتیکان لە ئیتاڵیا و ئەم شوێنە کە بەواتای ژێرزەمینێکی گەورە دێت. زۆر بەوردی چاودێری دەکرێت و ئەرشیفێکی گەورەی نهێنی ڤاتیکانە پڕە لەدۆکیۆمێنتی مێژوویی و هەندێکیان دەگەڕێتەوە بۆ سەدەی هەشتەم و ئەم ئەرشیفە پانتاییەکەی 52 میلە و 35 هەزار نوسراوی کۆنی لەخۆگرتووە و بەوردی چاودێری دەکرێت و جگە لەوەش کۆمەڵێک تابلۆی کەسە ناودارەکانی جیهانی تێدایە و بۆیە کەس بۆی نییە سەردانی بکات.\nناوچەی 51ی ئەمریکا:\nلە خواروی نیڤادایە ، بنکەیەکی سەربازی ئەمریکایە و هەموو چەکەکانی ئەمریکای تێدا تاقی دەکرێتەوە تەنانەت ئەڵێن ئەزموون و تاقیکردنەوە لەسەر کۆمەڵێک بونەوەری ئاسمانی دەکرێت و ئەمریکا پەیوەندی هەیە لەگەڵیاندا و بۆیە سەردانیکردنی قەدەغەکراوە. هەموو نهێنییەکانی ئەمریکا لێرەدا شاردراوەتەوە. قسەیەکی واش هەیە لەسەر ناوچەی 51 کە ئەگەر بتوانیت سەردانی بکەیت ئەوا بونەوەرە ئاسمانییەکان دەبینیت و هاتووچۆی تێدا دەکەن.\nئه‌م بابه‌ته  135 جار خوێندراوه‌ته‌وه


فیلمێكی كوردی به‌شداری فیستیڤاڵێكی سینه‌مایی نێوده‌وڵه‌تی ده‌كات - Hataw فیلمێكی كوردی به‌شداری فیستیڤاڵێكی سینه‌مایی نێوده‌وڵه‌تی ده‌كات - Hataw\nسەرەتا > کلتور > فیلمێكی كوردی به‌شداری فیستیڤاڵێكی سینه‌مایی نێوده‌وڵه‌تی ده‌كات\nفیلمێكی كوردی به‌شداری فیستیڤاڵێكی سینه‌مایی نێوده‌وڵه‌تی ده‌كات\nفیلمێكی ئه‌نیمه‌یشنی كوردی به‌ناوی (بێده‌نگی ئاسمان) له‌ده‌رهێنانی جوبرائیل ئه‌بوبه‌كر له‌فیستیڤاڵێكی نێونه‌ته‌وه‌یی سینه‌مایی وڵاتی هیندستان، به‌شداری پێشبڕكێی سه‌ره‌كی ده‌كات‌و كێبڕكێی بردنه‌وه‌ی خه‌ڵات ده‌كات.\nده‌رهێنه‌ر جوبرائیل ئه‌بوبه‌كر له‌باره‌ی به‌شداری فیلمه‌كه‌ی له‌و فێستیڤاڵه‌دا له‌راگه‌یه‌نراوێكدا رایگه‌یاند "فیلمه‌كه به‌شداری فیستیڤاڵی سینه‌مایی نێونه‌ته‌وه‌یی كارجیل ده‌كات‌و كێبڕكێی بردنه‌وه‌ی خه‌ڵات ده‌كات".\nوتیشی "فیستیڤاڵه‌كه له11 تا 13ی ئابی 2017 له‌شاری كارجیل ئه‌نجام ده‌درێت".\nكارجیل ناوچه‌یه‌كی شه‌ڕ بووه‌و له‌ئێستادا یه‌كێك له‌ناوچه هه‌ره جوان‌و سه‌رنجڕاكێشه‌كانی وڵاتی هیندستان‌و پارێزگایه‌كه سه‌ر به‌ویلایه‌تی كشمیر.\n(بێده‌نگی ئاسمان) نوێترین به‌رهه‌می سینه‌مایی ده‌رهێنه‌ر جوبرائیل ئه‌بوبه‌كره و به‌سپۆنسه‌ری عه‌باس فازڵ عه‌بدولره‌حمان خاوه‌نی زانكۆی نۆلج به‌رهه‌مهێنراوه، به‌ر له‌م فیستیڤاڵه‌ش له‌چه‌ندین فیستیڤاڵی سینه‌مایی نێونه‌ته‌وه‌یی به‌شداری كردوه‌و چه‌ند خه‌ڵاتێكیش پێبه‌خشراوه، له‌وانه خه‌ڵاتی باشترین سیناریۆ له‌خولی چواره‌می فێستیڤاڵی نێونه‌ته‌وه‌یی سینه‌مایی زانكۆی بابل‌و پێدانی خه‌ڵاتی برۆنزی له‌به‌شی فیلمه ئه‌نیمه‌یشنه‌كانی فێستیڤاڵی سینه‌مایی باشوری جۆرجیا كه‌له‌وڵاتی كه‌نه‌دا ئه‌نجامدرا.\nجبرائیل ئه‌بوبه‌كر ده‌ڵێت "فیلمه‌كه باس له‌خه‌ونی مرۆڤ ده‌كات بۆ ئازادی، به‌وپێیه‌ی كه هیچ كه‌سێك ناتوانێت رێگا له‌ئازادی بگرێت‌و به‌ربه‌ستی بۆ دروست بكات".\nماوه‌ی فیلمه‌كه 100 چركه‌یه و به‌رهه‌می ساڵی 2017-یه.\nجوبرائیل ئه‌بوبه‌كر ره‌حمان له‌دایكبوی ساڵی 1983ی شاری هه‌ولێره، له‌ساڵی 2001 ه‌وه ده‌ستیداوه‌ته كاری سینه‌مایی و له‌نزیكه‌ی 40 كورته فیلمدا یاریده‌ده‌ری وێنه‌گر بووه‌و له 13 فیلمی سینه‌مایی درێژیشدا یاریده‌ده‌ری وێنه‌گر بووه، له‌ساڵی 2010ه‌وه كاری ده‌رهێنانی سینه‌مایی ده‌كات و هه‌تا ئێستا چوار كورته فیلمی به‌رهه‌مهێناوه و نزیكه‌ی 20 خه‌ڵاتی نێوخۆیی و جیهانیشی به‌ده‌ستهێناوه.\nItem Reviewed: فیلمێكی كوردی به‌شداری فیستیڤاڵێكی سینه‌مایی نێوده‌وڵه‌تی ده‌كات Rating: 5 Reviewed By: hataw magazin


کاوسین بابەکر : دەبێ بەرژەوەندی خەڵک ، پێشنۆرەی ڕێکەوتنامەی یەکێتی – گۆڕان بێت . – WTARIKURD\nئەم ڕێکەوتنە ڕووداوێکی گەلێک گرنگەو ئەگەر فراوانتریش بکرێ گرنگتریش دەبێ ، ئەم ڕێکەوتنە دووحزب بەدوو پایەی سیاسی کارگێڕی جیاوازو دووشێوازی کارکردنی جیاوازەوە پێکەوە گرێدەدا ، کەئەمەش وایکردووە ئەرکی هەریەکێکیان جیاوز بووبێ هەرچەند ئامانج و بەرنامەی سیاسی و کۆمەڵایەتی و تەنانەت جەماوەریش ئەگەر یەک نەبووبن زۆر لەیەک نزیک بوون ، هەمووشمان دەزانین ڕابروویەکی هاوبەشی دوورو درێژیش هەبووە . بۆیە ئەو جیاوازیانەی باسمانکردن گۆڕان لەدروشمی ئۆپزسیۆنی گۆڕینی هەموو شتێک ، هیچ شتێک باش نەکراوە ، بەرپرس نەبوون لە ئیدارات ، پێشمەرگە ، مووچەی خەڵک ، بەبیانووی نەبوونی هێزوو دەستەلاتی کارگێڕی و یەکێتیش لە بەشداری ناهاوبەش لەحکومەتداو وەستۆگرتنی هەموو کەموکوڕی و گەندەڵی و بەهەدەردانێک لەئەنجامی ئەم بەشداریەدا ، دەبێ بێنەدەرو هەم گۆڕان خۆی زیاتر بە بەرپرس بزانێ لەئاستی ژیانی خراپی پێشمەرگەو خەڵک و فەرمانبەران و هەم یەکێتی ملی خۆی لەژێر نیری ئەم بەرپرسیارێتیە ناعەقڵانیە بێنێتەدەر و لەنوێ حکومەت پێکبهێنرێتەوە کە وەڵام دەرەوەی داخوزیەکانی خەڵک بێ و چیتر یەکێتی باشداری ناهاوسەنگ و برابچووک نەبێ .\nبەرژەوەندی خەڵک :\nباشی سەرەکیەکەی ئەم ڕێکەوتنە ئەوەیە ڕووی لەخەڵکە ، ئەوەش بەڕادەی کارکردن بۆ جێبەجێکردنەکەی دەپێورێ ، سەرکەوتنی ئەم کارانەش بەندە بە باشتر خوێندنەوەو هەڵسەنگاندنی دۆخە سیاسیەکە ، بەداخەوە من لەم خاڵەدا گەشبین نیم ، چونکە لەخوێندنەوەی ئەم ڕێکەوتنەدا لە هێندێک ماددەی کەمترین بوار بۆ یەکێتی هێڵڕاوەتەوە بۆ زەمینەسازی لەنێوان پارتە سیاسیەکاندا بەتایبەتی هێنانەوەی پارتی بۆ سەر مێزی گفتوگۆ لەگەل گۆڕاندا ، بەندەکانیش زۆر سنوردارن و کەمتر دان و سان هەڵدەگرن ، ئێستاش من پێموایە دەبێ یەکێتی ئەرکە گەورەکەی لەبیر نەچێ کە بەرپرسیارە بەرانبەر ژیان وگوزەرانی دەیان هەزار پێشمەرەگە ، دەیان هەزار مووچەخۆر لەناوچەکەی ، سەدان دائیرەو بەڕیوەبەرایەتی ، کە ڕووی داخوازیەکانیان بەپلەی یەکەم لە یەکێتیە ، بۆهەموو ئەوانەش مەحکومە بە ڕێکەوتن وهەڵکردن لەگەڵ پارتی ، لێرەدا نابێ ئەم ڕێکەوتنە ئەم ئەرکانەلەبیر یەکێتی بباتەوە ! ئێستا بێ هەبوونی بیانوێکی قانوونی وگونجاو مووچە کەبڕیاربوو دوای ئەم لێبڕینانە دوانەکەوێ کەچی ، ئەوە مانگی پێنجیش تەواودەبێ مووچەی مانگی سێی فەرمانبەران نەدراوەومانگی چواری پێشمەرگەش سەروسۆراخی دیارنییە .\nدەبێ گۆران بە پەراوێزێکی زیاتر بۆ هەڵسورانی یەکێتی بۆ ئاسییکردنەوەی دۆخەکە رازی بێت ، دۆخی سیاسی رابردوو وا تێکچووەو پارتی بەمامەڵەیەکی بەدەر لەیاساو قانوون هەمووشتێکی بەسەریەکدا قڵپکرۆتەوە ، بەڵام نابێ ئەوە وامان لێبکات کەهیچ دەریچەیەک بۆ ڕێکخستنەوەی ناوماڵی خۆمان نەبینین ، ئەم ڕێکخستنەوەیە بە یەکێتی دەکرێت ئەگەر هەردوکلا هاوکاری بکەن . نابێ خۆمان بە ڕابردوو ببەستینەوە عیاندی لەسەر شتەووردەکان بکەین ، دۆخەکە وادەخوازێ لەنوێ حکومەتێک بە ڕێککەوتنی سیاسی پێکبهێننەوەو سەرۆکایتیەکی نوێش بۆ پەرلەمان هەڵبژێرنەوە ، دەبێ پارتی وگۆران ئەم درفەتە بۆ یەکێتی بڕەخسێنن و لەعینادی و غروری خۆیان دابشکێنن ، هەلومەرجەکە زۆر هەستیارو چارەنوس سازەو سیاسەت بە سنگفراوانی و لێبوردەیی بەرهمی دەبێ نەک بە عینادی و غروری منداڵانە .


ئەوانەی لە ئازارەكانی خەڵك تێناگەن!\nمەبەست لە ئازارەكانی خەڵك چیە؟ ئەی خەڵك كێن؟ ئایا ئەوەی مێژوو درووست دەكات خەڵك نیە؟ ئەی گۆڕانكاری چۆن دەكرێت و كێ دەیكات؟ ئایا مەبەستمان لە گۆڕانكاری چیە؟ بێگومان ئەوەی لە ماوەی رابردووداو تاكو ئێستاش لە ناوەندی سیاسی و حیزبی و حكومی كوردیدا لەبارەی گۆڕانكارییەوە دەیبیستین شتێكی لاستیكیەو هەریەكەش بە ئارەزووی خۆی دەتوانێت خۆی بە خاوەنی بزانێت بە تایبەتی كە ئەو مەسەلە تاكو ئێستا هەر لە سنووری قسەدا ماوەتەوەو لەسەر زەمینەی واقیع بوونی نیە. دیارە گۆڕانكاری مەبەست گواستنەوەیە لە قۆناغێكەوە بۆ قۆناغێكی تر یان لە بارێكەوە بۆ بارێكی تر كە بێگومان ئەوەی لە زیهن و فیكری هەمووماندا جێگیرە سەبارەت بە گۆڕانكاری بریتیە لە گواستنەوە لە باری خراپی ئێستاوە بۆ بارێكی باش، تەنانەت لەو وڵاتانەشی كە لەباری باشدان گۆڕانكاری بە مەبەستی گواستنەوەیە بۆ بارێكی باشتر.\nئێمە لەسەرەتای دامەزراندنی دەسەڵاتدارێتی خۆماڵی كوردیەوە ئومێدی ئەوەمان هەبوو كە ئەم دەسەڵاتە بچەسپێت و ببێتە دیفاكتۆو جارێكی تر نەكەوینەوە ژێر چەپۆكی عەرەبی عێراق و جارێكی تر نەگەڕێینەوە بۆ مێژووی ژێردەستەیی و وێرانكردنی كوردستان و لەسێدارەدانی كوڕی كوردو بە زیندانكردنی كوردستان. دیارە بۆ ئەو سەرەتایە گەورەترین گۆڕانكاری بۆ ئێمە رزگاربوون بوو لەدەستی دەوڵەتی داگیركەرو گەیشتن بوو بەو ئاستە لە ئازادی كە بتوانین خۆمان بەڕێوەببەین.\nبەڵام دیارە لەگەڵ رۆیشتنی كاتدا كە تا ئەندازەیەك دەسەڵاتی خۆماڵی كوردی جێگای گرت و دوای روخاندنی رژێمەكەی سەدام حسێنیش مەترسیەكان لەسەری كەمتر بوونەوە. ئەو كاتە قۆناغێكی تر لە گۆڕانكاری دەبوو بهاتایەتە ئاراوە كە ئەویش درووستكردنی حكومەتێكی خۆماڵی باش و بەڕێوەبردنێكی باش بوو كە تیایدا عەدالەتی كۆمەڵایەتی و مافی هاووڵاتیبوون بنەماو پایەی سەرەكی بەڕێوەبردن بن، راستە لە رووی داراییەوە بۆ چەند ساڵێك باری ژیانی رووبەرێك لە خەڵك باش بوو. هەرچەندە نە دەسەڵاتی كوردی و نە عەقڵی سیاسی و رۆشنبیری و كەلتووری كوردی لەبارێكدا نەبوو بتوانێت گۆڕانكاری لە بنیادی كەسێتی كوردیدا بكات و بەرەو ئاستێكی تری ببات واتە ئاستێك كە تیایدا ئەو كەسێتیە ببێتە كەسێتێكی بەرهەمهێن و درووستكەرو ئەوەش وای لێبكات لەسەر قاچی خۆی رابووەستێت.\nبەهەرحاڵ بە كاریگەری عەقڵی شاخ و دەستبەسەرداگرتنی هەموو جومگەكانی فەرمانرانڕەوایی كوردی لەلایەن ئەو نوخبە سیاسیەوە كە هەڵگری شەرعیەتی شۆڕشگێڕی بوون و بە عەقڵی شاخ دەیانوویست شار بەڕێوەببەن، خراپترین شێوازی فەرمانڕەوایی لە كوردستاندا دامەزراو، دامەزراوەی بەڕێوەبردن بەجۆرێك دامەزرا كە وەكو ئامرازێك بێت بە دەستی حیزبەوە، كە حیزبیش لە كوردستاندا نە ئاسۆیەكی روون و نە بەرنامەو پرۆژەیەكی روون و نە ستراتیژی نەتەوەیی و نە پرۆژەی ئاییندەیی نەبوو، ئەمەش هۆكار بوو بۆ ئەوەی كە حیزب تەنیا لە ئێستادا بژی و نە چاوی لە ئایندە بێـت و نە بە ئومێدی ئایندەش كار بكات، بۆیە هەموو شتێكی لە پێناوی ئێستای خۆیدا كردو حكومەتیشی بەجۆرێك درووستكرد كە لەبار بێت بۆ جێبەجێكردنی ئەم ویستە كورت تەمەنە حیزبیە كە رووتكراوە بوو لە رەگەزە نەتەوەیی و نیشتیمانییەكان و بۆ ئەو مەبەستەش بەرپرس و كادیرە دڵسۆزەكانی خۆیی بەسەر كۆی جومگەكانی حكومەتدا دابەشكرد، كە ئەوانیش هیچ ئەزموونێكی بەڕێوەبردنیان نەبوو، ئەمە بێجگە لەوەی كە كۆی جومگەكانی حكومەت بۆیە بە بەرپرس و كادیرە باڵاكانی حیزب پڕكرانەوە بۆئەوەی ویستەكانی حیزب لە بەرژەوەندی دارایی جێبەجێ بكەن و هەر لێرەشەوە بە حیزبیكردنی حكومەت و كۆی دامەزراوەكان دەستی پێكردو تەنانەت لەم ستراتیژە ئاوەژووەشدا مەنسوبیەت و مەحسوبیەت پێش هەموو پێوانەو بنەمایەكی تر كەوت. كە ئەوەش سەرچاوەی سەرەكی و هۆكاری سەرەكی سەرهەڵدانی گەندەڵی بوو لە كوردستاندا.\nگەندەڵی لە هەموو ئاستەكاندا گەیشتە ئاستێك كە شاردنەوەو پەرەدەپۆش كردنی بووە كارێكی نەشیاو. دەستگرتنی حیزب بەسەر بازاڕو دارایی و گومرگ و زەوی شارو كێڵگەو مەزراو نەوت و غازو ئوتێل و جگەرەو تەنانەت خانەنشینكردنی زۆرینەی كادیرەكانی خۆی لەسەر داهاتی حكومەت و هەرئەوەش نا بەڵكو دابەشكردنی موڵكە بە نرخ و باشەكانی حكومەت بەسەر كادیرو كەس و لایەنگرانی خۆیدا و تەنانەت دۆستانی عەرەب و رەنگە ئێرانی و توركیایش شاباشی بەرپرسانی كوردیان بەركەوتبێت لە سامانی گشتی. ئەو گەندەڵی و تەخشان و پەخشانەی كە حیزب و دەسەڵاتی كوردی لەم بیست و ئەوەندە ساڵَەدا لە سامانی گشتی میللەت كردیان وڵات و میللەتیان بەم رۆژەی ئێستا گەیاند. من بۆخۆم بڕوام بەوە نیە عەقڵی سیاسی و ئیداری و حیزبی ئێستای كوردستان لە پارتیەوە بۆ یەكێتی و بۆ گۆڕانیش بتوانن هەنگاوی بەرەو پاشەكشە لەو خراپەكاری و گەندەڵیی وێرانكردنەی وڵاتدا كردوویانە هەڵبنێن، بەڵكو ئەوەی پێشبینی دەكرێت رۆیشتنیانە بەرەو خلیسكانی زیاتر. ئەوەی ئاشكرایە پارتی و یەكێتی و گۆڕان هەمان سیاسەتی حیزبە شمولی و تۆتالیتارەكان دەكەن و تەنانەت لە رووی پیادەكردنی سیاسەتیانەوە بەرامبەر بە خەڵك و نەیارانیان ئەوەی دەیكەن زۆر جیاواز نیە لە رەفتارو كرداری حیزبە شمولی و تۆتالیتارەكانی دنیا، لە كوشتن، گرتن، لێدان، برسیكردن و سوكایەتی پێكردن و جنیوپێدان. كوشتن و تیرۆر لە پشتەوە لە ماوەی بیست و پێنج ساڵی رابردوودا كە حكومەتدارییان كردووە لە زاخۆوە تاكو كەلار روویداوەو بینراوە، خۆپیشاندان یان رێگای پێنەدراوە یان بە زەبرو زەنگ و گرتن و كوشتن و دەستڕێژی گوللە لە خەڵك وەڵامدراوەتەوە. ناڕەزاییەكانی خەڵك پشت گوێخراون. دواجاریش سیاسەتی برسیكردنی خەڵك دەستی پێكردوو، ئەوەتا ئێستا بە ئاشكرا خەڵك لە خراپترین باری ژیانیدایەو بەرپرسانی گومڕاو بێئاگا لە ژانەكانی خەڵك لە روانگەی قاسەكانی خۆیانەوە سەیری گیرفانی بەتاڵی خەڵك دەكەن. دامودەزگاكانی حكومەت ئیفلیج و نەخۆشخانەكان نیمچە چۆڵ و خوێندنیش ئیفلیج و پەككەوتووە.\nپارتی و یەكێتی بیست و پێنج ساڵە ئەم سیاسەتە پیادە دەكەن لە كوردستاندا. بزووتنەوەی گۆڕانیش كە بەشێك لە خەڵكی ئومێدیان لەسەر هەڵچنیبوو، وەكو رێكخراوێكی پۆپۆلیستی ئاسۆكورتی روانین هەرزەكارانە ( لەگەڵ ئەوەشی كە دەزانین كەسانێكی ژیرو بە ئەزموونیش لە ئاستی سەرەوەی ئەو بزووتنەوەیەدان بەڵام پێناچێت رۆڵیان لە سیاسەتڕێژكردنیدا هەبێت ) سوودی لە ناڕەزاییەكانی خەڵك وەرگرت بۆ جێگاكردنەوەی خۆی و لە كورترین كاتدا پشتی لەو دروشمانە كرد كە بۆ فریودانی خەڵك بەرزی كردبوونەوە وەكو هەر رێكخراوێكی پۆپۆلیستی تر. ئەویش لەبەر ئەوەی هەمان شێوەی بەرپرسانی یەكێتی و پارتی زۆرینەی بەرپرسانی بە نامەشروع لەسەرداهات و سامانی گشتی خانەنشینكراون و دەخۆن و قسەی گەورە دەكەن و رێكخەرەكەشی بە تەمایە لە دووری هەزاران كیلۆمەترەوە بە ریمەوت كۆنترۆڵ بزووتنەوەكە بەڕێوە ببات و هەروەك شێوەی كاركردنی ئەم دوواییانەی ئەم بزووتنەوەیە وادەردەكەوێت كە دەیەوێت لەگەڵ گورگ گۆشت بخوات و لەگەڵ مەڕیش شین بگێڕێت. لە لایەك لەگەڵ جەماوەر فرمێسك بڕێژێت و واخۆی نیشانبدات هاوشعوری ئەوانە، لەلایەكی تریشەوە لە بەڕێوەبردنی بە لایەنی كەمەوە جوگرافیای سەوزی ئەوسادا هاوبەش بێت و تەنانەت زۆرینەش بێت بەڵام زۆرینەیەك پارێزگارەكەی لە سلێمانیدا، قائیمقامەكەی لە سلێمانیدا لەچاو بەڕێوەبەری ئاسایشدا دەسەڵاتی پۆلیسێكی نەبێت. جوانە پارێزگار لە بەڕێوەبەری ئاسایش بپاڕێتەوە مامۆستا دەستگیركراوەكانی سەربە بزووتنەوەكەیی بۆ بەربدات. بێگومان ئەم هەڵوێستەی گۆڕانیش ئەوپەڕی بێبەرنامەیی و هەلپەرستیەو هیچ پاساوێكی نیە بێجگە لە كاركردن لە پێناوی پاراستنی بەرژەوەندی تەسكی نوخبەیەكی ئەو بزووتنەوەیەدا نەك ئەو هەموو گەنجەی كە بێئاگا دوای ئەو نوخبەیە كەوتوون كە هاوبەشی نوخبەی سەرەوەی یەكێتی و پارتین لە زۆر شتدا بە تایبەتی لە عەقل و روانیندا. تەنانەت دووڕوویی ئەم بزووتنەوەیەش گەیشتە ئاستێك دوای چەندین كۆبوونەوە لەبەر لە دەستنەدانی موچەی بەرز نەتوانێت بڕیار بدات لەو حكومەتە شكستخواردووە بكشێتەوە كە لە دەرگاوە ئەویان لێكردووەتە دەرەوەو ئەو بەتەمایە لە پەنجەرەوە بچێتـەوە ناوەوە. ئێستا لە ژێر سایەی دەسەڵاتی پارێزگارەكەی گۆڕان و بە بەرچاوی ئەو پارێزگارە بەڕێزەی ئەوان و قایمقامەكەی ئەوانەوە كە سەرۆكی لیژنەی ئەمنی شارەكەیە مامۆستایانێك كە بەعس لە سلێمانیدا بوێری ئەوەی نەبوو خەڵكی سووك و بودەڵەو نەزان بكاتە بەرپرسی ئەو دامەزراوەی كە ئەوان كاریان تێدا دەكرد، ئێستا لە سلێمانیدا شەقیان تێهەڵدەدرێت و دەستگیر دەكرێن، تەنیا لەبەرئەوەی داوای مافی رەوای خۆیان دەكەن تا بتوانن منداڵانی كورد وەكو پێویست پەروەردە بكەن. ئێستا لەم شارەیە كە چرای زانست و پەروەردەو فێركردن كوژاوەتەوە گۆڕان و یەكێتی فەرمانڕەوان، حیزبگەلێك كە نەتوانن پێداویستی خوێندن لەو رووبەرەدا دابین بكەن كە بەهی خۆیانی دەزانن دەبێ چیان بۆ ئایندەی كورد لە دەست بێت؟.\nئێستا ئومێدی چاكسازی و گۆڕانكاری لە كوردستاندا ئومێدێكی زۆر لاوازەو گرفتی سەرەكی ئەوەیە كە نە ئەو نوخبە سیاسیەی كە لەسەرەوەی حیزبەكانن و نە ئەو عەقڵە سیاسیەی لە كوردستاندا باڵادەستەو نە دامەزراوەكانی ئەم هەرێمە لە حیزبەوە بۆ حكومەت و ئەوانیتریش هیچ ئیرادەیەكیان نەماوە بۆ چاكسازی, ئەو نوخبە نەخۆشە سیاسیەی سەرەوەیان ئیرادەی ئەوانی بۆ چاكسازی و گۆڕانكاری كوشتووەو هیچ ئومێدێك لەئارادا نییە بۆ ئەوەی بەم بكەرانە كە سادەترین كاراییان بۆ چاكسازی و گۆڕانكاری نیە گۆڕانكاری و چاكسازی بكرێت، هەربۆیە دەبێ لە ئێستادا وەها سەیری پرۆژەی چاكسازی گۆڕانكاری بكرێت لە كوردستاندا كە بەم كەرەستە مرۆییەی ئێستا كە نوخبەی باڵادەستی هەموو ئاستەكانی سیاسی و ئیداری و عەقڵی كوردستانە جێبەجێ ناكرێت و دەبێ چاوەڕوانی نەوەیەكی نوێ بین كە ببێتـە بكەری جێبەجێكەری پرۆژەیەكی لەم جۆرە كە ئەویش بە لە رەگوریشەوە هەڵـكەندنی كەلتوور ئێستای گەندەڵی و بە هەڵوەشاندنەوەی عەقڵی سیاسی ئێستاو عەقڵ و بەرنامەی ئیداری ئێستاو دامەزراندنی نوێ لە شوێنیاندا دەبێت كە ئەوەش بە بكەرێكی نوێ دەكرێت كە بە تاعونی عەقڵ و تێڕوانین و بەرنامەو ستراتیژی نوخبەی رابردوو، ئێستا ئالودە نەبووبێت. بەڵێ ئەو بكەرە نوێیە لە دایك دەبێت و دەبێتە گۆڕ هەڵكەنی ئەم نوخبەیەی ئێستا كە هیچ بنەمایەكی بۆ گۆڕانكاری و چاكسازی تێدا نەماوەو چەندێ زووتر گۆڕهەڵكەنەكەی بێت ئەوەندە لە قازانجی داهاتووی كوردە لە هەموو ئاستەكاندا. كەواتە لە ئێستادا بەڵێن و قسەی بریقەداری بەرپرسانی حكومی و حیزبی كوردی بە گشتی بێجگە لە هەوڵدان بۆ فریودانی زیاتری خەڵك هیچیتر نیەو هەموو هەوڵێكیشیان بۆ درێژەدانە بە مانەوەی خۆیان و بۆ ئەو مەبەستەش نەك پێ لە بەرژەوەندییەكانی جەماوەر دەنێن بەڵكو هەوڵدەدەن سەری جەماوەریش پان بكەنەوە بەڵام مەنتیق دەڵێت ئایندە بۆ جەماوەرو خەڵكە نەك بۆ ئەوانەی لەسەر خوێنی خەڵك كۆشكەكانیان هەڵدەچنن و لە ئازارەكانی خەڵك تێناگەن و تەنانەت نەدەیبینن و نە هەستیشی پێدەكەن.


کوردیپێدیا - 29-12-2014\n📅 29-12-2014 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nتونێلی پیرمام – کۆڕێ\n- لە ئەنجامی هێرشی چەکدارانی داعش بۆ کانتۆنی عەفرین، دوو منداڵ و چوار شەڕڤانی یەپەگە شەهیدبوون و 16 هاوڵاتی مەدەنیش برینداربوون کە ژمارەیەکیان منداڵن.\n- بەهۆی داڕمانی شیشی تونێلی پیرمام - کۆڕێ، سێ کرێکار گیانیان لەدەستداو چەند کەسێکی دیکە برینداربوون.\n1. 👁 ئاماری قوربانیانی دەستی داعش لەماوەی شەش مانگی رابردوودا\n➕ ئەم بابەتە لەلایەن: (هاوڕێ باخەوان)ەوە لە: Dec 29 2014 9:05AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 29 2014 8:37PM باشترکراوە\n👁 ئەم بابەتە 10,970 جار بینراوە\n📷 فایلی وێنە 1.0.1 35 KB Dec 29 2014 9:05AM هاوڕێ باخەوان


لە ئیسلامدا ڕۆژى هەینى چ تایبەتمەندی و فەزڵێکى پێ دراوە؟: ماڵپەڕی وەڵامەکان\nنوێژنوێژى هەینىلە ئیسلامدا ڕۆژى هەینى چ تایبەتمەندی و فەزڵێکى پێ دراوە؟\nلە ئیسلامدا ڕۆژى هەینى چ تایبەتمەندی و فەزڵێکى پێ دراوە؟\nپوختەی تایبەتمەندی وفەزڵەكانی جومعە له (47) خاڵدا\n1. لە باشترین ڕۆژەكانە.\n2. ئادەمی تێدا دروستكراوە.\n3. لەو ڕۆژەدا قیامەت هەڵدەستێت.\n4. صەڵاواتدان لەو ڕۆژە تایبەتمەندی هەیە، بەهۆی تایبەتمەندی جومعەوە.\n5. چونكە فەزڵدارە ڕێنمایی ئەم ئوممەتەی بۆ كراوە وبەوانەوە تایبەتكراوە.\n6. یەكێك لەو شتانەی ئوممەتی موحەممەد بە هۆیەوە پێی كەوتۆتە پێش جولەكە وگاورەكانەوە، جومعەیە.\n7. ڕۆژی جومعە ڕۆژی جەژنە.\n8. لەو ڕۆژەدا خۆشۆردن واجبە.\n9. لەو ڕۆژەدا بۆن لە خۆدان سوننەتە.\n10. لەو ڕۆژەدا زۆر بەكارهێنانی سیواك سوننەتە.\n11. نابێت شەوی تایبەت بكرێت بە شەو نوێژكردن.\n12. نابێت ڕۆژی تایبەت بكرێت بە ڕۆژوگرتن.\n13. باشترین ڕۆژێكە كە خۆری تێدا هەڵهاتبێت.\n14. جومعە سەیید وگەورەی ڕۆژەكانە.\n15. لەو ڕۆژەدا ئادەم لە بەهەشت دەركراوە.\n16. لەو ڕۆژەدا ئادەم ڕوحی كێشراوە.\n17. ساتێكی تێدایە، دوعای دوعاكەری تێدا ڕەد ناكرێتەوە.\n18. مەلائیكەتە نزیكەكان وئاسمانەكان وزەوی وشاخەكان ودەریاكان، هەمویان لە ڕۆژی جومعە دەترسن.\n19. هاتن بۆ نوێژەكەی واجبە ودواكەوتن ونەهاتن حەرامە. ئەوە فەزڵ وتایبەتمەندی جومعە نیە كە دەفەرموێ: «نیازم هەبو بە پیاوێك بڵێم پێش نوێژی بۆ خەڵكەكە بكات، وخۆشم بڕۆم، ماڵەكان بەسەر ئەو پیاوانەدا بسوتێنم كە نایەن بۆ وێژی جومعە» ؟ !\n20. كڕین وفرۆشتن لە كاتی جومعەدا حەرامە.\n21. هەركەس سێ جومعە لە شوێن یەك نەیەت بۆ جومعە بە مونافیق هەژمار دەكرێت.\n22. هەركەس سێ جومعە لە شوێن یەك نەیەت بۆ جومعە مۆر دەدرێت بەسەر دڵیدا.\n23. یوم المزید وڕۆژی بینینی الله ی مەزن لە بەهەشتدا لەم ڕۆژەدایە.\n24. بەهەشتیەكان حەزیان لە ڕۆژانی جومعەیە، چونكە ڕۆژی دیداری الله یە سبحانە وتعالی.\n25. لە ڕۆژی قیامەت جومعە لە شێوەی مرۆڤدایە وڕوناكیەكی زۆری پێوەیە وبەر پێی جومعەییەكان ڕۆشن دەكاتەوە.\n26. لەو ڕۆژەدا خوا سبحانە تەوبەی لە ئادەم قەبوڵكرد.\n27. فوی یەكەم لەم ڕۆژەدایە.\n28. فوی دووەم لەم ڕۆژەدایە.\n29. شەوانی جومعە كردەوەكان پیشانی الله دەدرێن.\n30. هەركەس لە شەو وڕۆژی جومعەدا بمرێت خوا سبحانە لە سزای قەبر دەیپارێزێت.\n31. خوێندنی سورەتی السجدە وسورەتی ئینسان لە بەیانیانی جومعەدا.\n32. زۆر جەختكردنەوەی شەرع لەسەر ئامادەبونی نوێژەكەی.\n33. قوربانیكردنی تێدایە، كە ئەویش بریتیە لە زو هاتن جا چەند زو هات قوربانیەكەی گەورەترە.\n34. سەرقاڵبون بە نوێژكردن هەتا ئیمام دەردەچێت.\n35. بێدەنگ بون بۆ وتارەكەی كە واجبە.\n36. خوێندنی سورەتی الكهف لە شەو وڕۆژی جومعەدا. «لە بەشی داهاتودا إن شا‌و الله زیاتر ئەمە ڕوون دەكەینەوە»\n37. یەكێك لەو كاتانەی نەهی لێكراوە نوێژی تێدا بكرێت ئەوكاتەیە خۆر بێتە نێو جەرگەی ئاسمان بەڵام لە جومعاندا ئەوە دروستە ئەمەش هەڵبژاردەی ئیمامی شافیعی وشێخی ئیسلام ئیبن تەیمیەیە\n38. خوێندنی سورەتی «الجمعة» و«المنافقون» يان «الأعلى» و«الغاشية».\n39. لەبەركردنی جوانترین جلوبەرگ كە هەیەتی.\n40. سوننەتە تێیدا مزگەوت بڕازێنرێتەوە.\n41. لە كاتی نوێژەكەیدا سەفەركردن حەرامە.\n42. هەركەسێ خۆی بشوات وبڕوا بۆ نوێژی جومعە، وزوو وبەپێ بڕوا بۆ مزگەوت، ونزیكی ئیمام دابنیشێت، وبەجوانی گوێ بگرێ و«لەغو» نەكات ئەوا بەهەر هەنگاوێكی پاداشتی یەك ساڵ كاروكردەوەی بۆ هەیە، بە ڕۆژو وشەونوێژەوە».\n43. ڕۆژی سڕینەوەی تاوانە.\n44. ئەو نوێژی جومعەی تێدایە كە كۆمەڵێ تایبەتمەندی وای هەیە هیچ نوێژێكی تر نیەتی.\n45. وتاری تێدایە كە ستایشی خوای تێدا دەكرێت خوای مەزن یادی خەڵك دەخرێتەوە.\n46. الشاهد والمشهود كە الله سوێندیان پێدەهێنت، الشاهد بە جومعە لێكدراوەتەوە.\n47. بەڵام ئەوەی كە ئیبن قەییم باسی دەكات كە خێر وصەدەقە تێیدا تایبەتمەندی هەیە وهەروەها ڕوحەكان لەم ڕۆژەدا سەردانی یەكتر دەكەن ودۆزەخی تێدا تاو نادرێت وهتد... لەبەر ئەوەی بەڵگەكان لەسەر ئەو بابەتانە صەحیح نەبون یان ئاشكرا نەبون نەمهێنانەوە.\nئەمەش مشتێك بو لە خەرمانی فەزڵ وتایبەتمەندی جومعە.\nوەرگیراوە لە کتێبی : جومعە : فەزڵەكانی، ئەحكامەكانـی، داهێنراوەكانی . مامۆستا على خان\nئافرەت چۆن سودمەند بێت لە ڕۆژى جومعە؟ ئایا لە ئیسلام دا چ ڕۆژێک پیرۆزە ؟وە چ بۆنە و موناسەبەیەک گەورەیە ؟ کەسێک هات بۆ نوێژى جمعە بەڵام ئیمام لە تەحییاتدا بوو ئایا ئەم کەسە چی بکات؟ ئایا لە نوێژی هەینی كاتێ ئیمام دوعا دەكات بۆت هەیە دەست بەرزبكەیتەوە أمین بكەیت؟ ئایا دروسته بۆ ئیمام كه قسه له‌گه‌ڵ خه‌ڵكیدا بكات له‌كاتى ووتاردا؟\nسەردان: ٦,٢٤٣ بەش: نوێژى هەینى\nپرسیاری دواترماناى سورەتی مەکی و سورەتی مەدەنی چیە؟پرسیاری پێشترچۆن ئارامی بە مێشکمان ببەخشین؟


ڕێگاكانى گه‌یشتن به حه‌ق و چاخه‌كه‌مان - وێب سایتى فتح لله گوله‌ن.\nڕێگاكانى گه‌یشتن به حه‌ق و چاخه‌كه‌مان\nنوسراوە لە لایەن فتح لله گوله‌ن بةروار: 25 شوبات 2013 . بةشةكان گۆزەی شکاو\nپرسیار : له كاتى هه‌وڵدان بۆ به‌جێهێنانى فه‌رمانى شاد كردنه‌وه‌ى دڵه‌كان به په‌روه‌ردگار یان و لابردنى به‌ربه‌سته‌كانی نێوان خوای گه‌وره و به‌نده‌كان به تایبه‌تمه‌ندیه گرنگانه كامانه‌ن كه ده‌بێت به وردی سه‌رنجیان بده‌ینێ؟\nوه‌ڵام: سه‌باره‌ت به پشاندان و خستنه‌ڕوی ڕۆح و ناخی دینی موبینى ئیسلام هه‌تاكو ئه‌مرۆمان چه‌نده‌ها رێگه‌ی جیاواز گیراوه‌ته به‌ر. بۆنمونه ئه‌و ڕێگه‌یه‌ی كه له ته‌ریقه‌تی نه‌قشبه‌ندیدا له به‌رچاو گیراوه له‌م چوار ئاماژه‌یه‌ى خواره‌وه‌دا خۆى ده‌بینێته‌وه :\nده‌ڵى ته‌ریقه‌ى نه‌قشیبه‌ندی لازمه هه‌بێت چوار ته‌رك:\nته‌ركی دونیا، ته‌ركی عوقبا ،ته‌ركی هه‌ست،ته‌ركی ته‌رك\nواتای ئه‌مه ئه‌وه ده‌گه‌یه‌نێت كه له ته‌ریقی نه‌قشبه‌ندیدا ده‌بێت 4 شت وازلێبهێنرێت : دوانی سه‌ره‌تای ئه‌م وازلێهێنانانه بریتیه له وازهێنان له‌م دونیا ئه‌و دونیاش. واته ئه‌و كاته‌ى به‌نده به پشتی ده‌سته‌ی هه‌موو جوانیه سه‌رنجڕاكێشه‌كانی دونیا ده‌گێرێته دواوه،ئه‌و به‌ندایه‌تیه‌شی كه پێشكه‌شی په‌روه‌ردگاری ده‌كات نایبه‌ستێته‌وه به‌وه‌ی كه‌بڵێت "من ئه‌مه بۆ به‌هه‌شت ده‌كه‌م" چونكه هۆكاری سه‌ره‌كی له به‌ندایه‌تیدا بریتیه له فه‌رمانێكى خودایی" و ئه‌نجامه‌كه‌شى بریتیه له "ڕه‌زامه‌ندى حه‌قى ته‌عالا" له‌به‌ر ئه‌وه ده‌بێت مرۆڤ مه‌كۆى چنینه‌كه‌ى له نێوان به جێهێنانى "فه‌رمانێكى خودایى" و گه‌یشتن به " ڕه‌زامه‌ندى خوادا" بخاته‌گه‌ڕ.\nئۆیه‌ی ژیانى به‌پێى ئه‌مه بچنێت و نه‌خشێكى وه‌هاى تێدا دروست بكات كه ته‌نانه‌ت فریشته‌كانیش شه‌یداى ئه‌و نه‌خشه ببن.\nڕێبوارى ئه‌م ڕێگه‌یه ده‌بێت واز له نه‌فسى خۆى بهێنێت و له‌به‌رامبه‌ر حه‌ز و ئاره‌زووه تێرنه‌بوه‌كانه‌وه هه‌ڵوێسه‌یه‌ك وه‌ر بگرن و به‌رامبه‌ر هه‌موو كه‌سێك هه‌ستى به پێنه‌ویستى ڕه‌ها ده‌كات، له كۆتایشدا واز له هه‌موو ئه‌و ته‌ركانه بهێنێ تله مێشكى خۆیدا و ته‌ركى هه‌موو ئه‌و ته‌ركانه بستڕێنه‌وه، واته نابێت بیرى ئه‌وه بێت به خه‌یاڵیدا و بڵێت" من ئه‌وه‌م ته‌رك كردووه و ئه‌وه‌م ته‌رك كردووه" نابێت به هۆى ئه‌و فیداكارییانه‌وه كه له ئه‌نجامى ئه‌و ته‌ركه‌كانه‌وه به‌ده‌ستى هێناوه خۆى به دڵ بێت و هه‌ستى له‌خۆڕازیبوونى بۆ دروست بكات.\nئه‌گه‌ر هاتوو بیرێكى وه‌ها بهێنێت به مێشكى خۆیدا و بڵێت "من پاڵه‌وانى ئه‌م ته‌ركانه‌م" ئه‌وا ده‌بێت له كاته‌دا یه‌كسه‌ر ته‌وبه‌و په‌شیمانى ده‌رببڕێت و به‌ڕاكردن خۆى بگه‌یه‌نێته حه‌وزى ئیستغفار.\nتایبه‌تمه‌ندیه‌كانى چه‌رخى ئه‌نانیه‌ت\nله ئه‌مڕۆشماندا كه ئه‌نانیه‌ت له‌به‌ره‌و پێشچوندایه و مرۆڤه‌كان به هه‌ستى خۆویستیه‌وه هه‌ڵسوكه‌وت ده‌كه‌ن ڕه‌چاو كردنى ترێكى له‌م جۆره و به‌م پێوه‌ره ڕه‌نگه كارێكى تا ڕاده‌یه‌ك ئه‌سته‌م بێت هه‌ر بۆیه بدیعوزه‌مان له كتێبى مه‌كتوباتتدا: "ده‌ڵێت ته‌ریقه‌تى عه‌جزمه‌ندى لازمه په‌یره‌و بكه‌یت چوار خه‌ت : هه‌ژارى ره‌ها ، كۆڵه‌وارى ڕه‌ها ، شوكرى موتله‌ق، شه‌وقى موتڵه‌ق ئه‌ى عه‌زیز".\nڕۆژگارى ئه‌مڕۆماندا ئاماژه به‌وه ده‌كات كه پێویسته به چاكى ده‌ست به‌و چوار بنه‌ما سه‌ره‌كییه‌وه بگیرێت، كه‌واته له‌سه‌ره‌تادا مرۆڤ كۆڵه‌وارى ره‌ِهاى خۆى قوبوڵ بكات و دانى پێدابنێت ده‌بێت باوه‌رى ته‌واوى هه‌بێت كه بڵێت" من ناتوانم هیچ شتێك بكه‌م تا خوداى گه‌وره مه‌یلى لێنه‌بێت" به‌هه‌مان شێوه هێنده خۆى به هه‌ژار دابنێت كه بزانێت هه‌موو ئه‌و سه‌رمایه‌یه‌ى كه پێیبه‌خشراوه له‌لایه‌ن خواى گه‌وره‌وه‌یه، سه‌ره‌ڕاى هه‌ژارى و كۆڵه‌وارى خۆى به‌رامبه‌ر ئه‌و لوتف و توانایانه‌ى كه‌خواى گه‌وره پێى به‌خشیوه هه‌موو ده‌رونى پڕبێت له سوپاسگوزارى، له هه‌موو جوڵه‌یه‌كدا شوكرى خوداى گه‌وره بكات، به‌هه‌یه‌جان و عه‌شق و شه‌وق و تامه‌زرۆییه‌كى تێرنه‌بووه‌وه هه‌میشه له هه‌وڵ و كۆششدا بێت بۆ چرپاندنى به گوێى هه‌موو دڵه‌كاندا.\nمامۆستا نورسى له پاشكۆى ووته‌ى بیست وشه‌ش ئاماژه به چوار بنه‌ماىسه‌ره‌كى ڕێبازه‌كه ده‌دات كه بریتیه له (كۆڵه‌وارى، هه‌ژارى ، شه‌فقه‌ت، بیركردنه‌وه(تفكر)) ئه‌مه‌ش نیشانه‌یه بۆ ده‌رخستنى قوڵى ڕێبازه‌كه.\nئه‌و كه‌سانه‌ى كه سودیان له‌به‌رهه‌مه‌كانى ئه‌و وه‌رگرتووه كه له ڕژگارى ئه‌مڕۆماندا خۆیان به‌قه‌رزارى مامۆستا ده‌زانن چونكه له‌به‌رامبه‌ر زریانى بێ باوه‌ڕی و بێ دینى دا توانى راستیه‌كانى یه‌كتاپه‌رستى جێگیر بكات له‌ناو دڵه‌كاندا و نامى جه‌لیلى نه‌به‌وى له لوتكه‌به‌رزه‌كانى دڵدا بشه‌كێنێته‌وه، بابه‌ته‌كانى حه‌شر و نه‌شر و زیندوبونه‌وه به‌یارمه‌تى خودا وه‌ك ئه‌وه‌ى به‌چاو بیبینیت شیبكاته‌وه. له‌ڕاستیدا ده‌ربڕینى ئه‌م هه‌ستى سوپاسگوزارییه به‌رامبه‌ر مامۆستا ئه‌ركى سه‌رشانیانه له فه‌رمووده‌یه‌كى پیرۆزى پێغه‌مبه‌ر درودى خواى له‌سه‌ر بێت ده‌فه‌رموێت" هه‌ركه‌سێك سوپاسى به‌نده نه‌كات سوپاسگوزارى نابێت به‌رامبه‌ر به خواى گه‌وره" (ترمزى،ئه‌بوداود) ئه‌مه ئه‌وه ده‌گه‌یه‌نێت كه پێویسته مرۆڤ له‌سه‌ره‌تادا هه‌ستى منه‌تباری و خه‌سڵه‌ته شوكور له‌خۆیدا بچه‌سپێنێت، هه‌ر له‌به‌ر ئه‌مه‌یه كه ئه‌و كه‌سه‌ى له سایه‌ى مامۆستا به نیعمه‌ته‌كانى په‌روه‌ردگار ئاشنا بووه، زۆر ئاساییه په‌یوه‌ستییه‌كى جیاوازتریان هه‌بێت له‌چاو كه‌سانى تر به‌رامبه‌رى. به‌ڵام هه‌رگیز نابێت ئه‌م په‌یوه‌ستییه بگاته ڕاده‌یه‌ك كه هه‌ستى خۆپه‌رستى و خۆویستى له‌لاى تاكه‌كان و هاوه‌ڵه‌كانى دروست بكات و زیاده ڕۆیى بكات له په‌یوه‌ستی و شوێنكه‌وتنى ئه‌ودا، چونكه له شه‌قامى به‌رفراوانى ئیسلامه‌تیدا چه‌نده‌ها مرۆڤ هه‌ن له‌سایه‌ى چه‌نده‌ها ڕێگه‌ى جیاوازه‌وه هێناوه و به عیزه‌ت و یارمه‌تى په‌روه‌ردگار گه‌یشتووه‌ته كه‌نارى شه‌لامه‌تى و ڕه‌زامه‌ندى خواى به‌ده‌ست هێناوه، بۆیه له‌گه‌ڵ ده‌ربڕینى هه‌ستى سوپاس گوزارى و منه‌تبارى هه‌رگیز نابێت ئه‌م بابه‌تانه ببێته مایه‌ى خۆ ده‌رخست و رێكلام كردن كه له بیرێكى ته‌سك و خۆشه‌ویستییه‌كى نه‌فسانییه‌وه سه‌رچاوه‌ى گرتتووه.\nبه‌ڵێ هۆكاره‌كان و ئامانجه‌كان نابێت تێكه‌ڵ بكرێت، ده‌بێت ئه‌وه له‌یاد نه‌كه‌ین كه ئامانجى سه‌ره‌كیمان له هه‌ر ڕێگایه‌كدا بێت به‌ده‌ست هێنانى ڕه‌زامه‌ندى خواى گه‌وره‌یه.\nئه‌و ڕۆحانه‌ى كه به هیجره‌ت گه‌یشتونه‌ته ویساڵ\nئه‌و كه‌سانه‌ى كه له پێناوه گه‌یاندنى ناوى جه‌لیلى ئیلاهى ماڵ، منداڵ، خانه و نیشتمانیان به‌جێهێشتووه و گه‌یشتونه‌ته هه‌ر چوار لاى دونیاكه ئه‌مانه له ڕاستیدا له‌سه‌ر هێڵكى جیاواز له پێناو به‌ده‌ست هێنانى ڕه‌زامه‌ندى په‌روه‌ردگار تێده‌كۆشن وه‌كو پشتگیریه‌ك بۆ ئه‌وه‌ى كه ئه‌م كه‌سانه له رێبازى حه‌قدان ده‌مه‌وێ ئاماژه به‌وه بكه مكه سه‌ده‌ها به‌ڵكو هه‌زاره‌ها كه‌س كه‌له‌م ڕێگه‌یه‌دان له‌خه‌وندا یان له بێداریدا به‌دیدارى سه‌روه‌رمان (درودى خواى له‌سه‌ربێت) شاد بوون و مژده‌ى ئه‌وه‌یان وه‌رگرتووه. بۆنمونه یه‌كێك ده‌گێڕێته‌وه له شه‌وێكى پیرۆزدا دانیشتبوین و تا به‌ره‌به‌یان هه‌زاره‌ها سه‌لات و سه‌لاممان بۆ پێغه‌مبه‌رمان (درودى خواى له‌سه‌ربێت) نار دله پاشان حه‌زره‌تى رۆح و سه‌یدولئنام ده‌ركه‌وتووه و فه‌رمویه‌تى من له‌م خزمه‌ته‌دا پشتگیریتان ده‌كه‌م.\nله ڕاستیدا من هه‌ست به شه‌رم و بێزارى ده‌كه‌م له ئاماژه پێكردنى ئه‌و رووداوانه‌ى كه په‌یوه‌ندى به خۆم و هاوه‌ڵه‌كانمه‌وه هه‌یه به‌ڵام له‌و باوه‌ڕه‌دام هه‌ندێ جار ئاماژه‌كردن به‌مانه گرنگى تایبه‌تى خۆى هه‌یه.\nئه‌و خزمه‌ته‌ى كه به‌هۆى یارمه‌تى په‌روه‌ردگاره‌وه خومانى تێدا ده‌بینین من هه‌میشه به‌و شێوه‌یه له‌خۆم ڕوانیوه كه ئه‌گه‌ر من به‌ته‌واوى مافى ئه‌و ئه‌ركه‌م بدایه كه په‌روه‌ردگار بۆى ڕه‌خساندوم ئه‌وا ئه‌م خزمه‌ته زۆر له‌ئێستا خێراتر به‌ڕێوه‌ده‌چوو به‌ده‌ستى كه‌سێكى زۆر دڵسۆزتر كه تواناى ڕاپه‌ڕاندنى كارى زیاترى هه‌بێت.\nجگه‌له‌وه‌ش ئه‌م جۆره ڕوداوانه وه‌ك جۆره شیرینییه‌ك په‌سه‌ند ده‌كرێت كه ده‌درێته منداڵێك و بۆى ده‌بێته مایه‌ى زیاد كردنى ئومێد و جۆش و خۆشى، ئه‌گه‌رنا قاره‌مانێكى ڕاستگۆى ڕێگاى حه‌قیقه‌ت نابێت داخوازى هیچ كام له‌مانه بێت. موجریمترینتان كه منم هه‌میشه ده‌ڵێم خوایه‌گیان له پێناوى هه‌ندێك شت له دونیادا نه‌بێته هۆى كه‌مكردنه‌وه‌ى ئه‌و نیعمه‌تانه‌ى كه له ئاخیره‌تدا پێمان ده‌به‌خشێت،خوایه گیان به‌م ئایاته تاقیمان نه‌كه‌یته‌وه " أَژْهَبْتُمْ گَیِّبَاتِكُمْ فِی حَێاتِكُمُ الدُّنْێا" واته:" هه‌رچى خۆش و شادییه‌كتان هه‌بوو له ژیانى دونیادا ئه‌نجامتان دا به ئاره‌زووى خۆتان ڕاتانبوار" سه‌ره‌ڕاى هه‌موو ئه‌مانه هه‌ندێك له مرۆڤه‌كان كه له بارودۆخێكى سه‌خت و دژواردا ده‌ژین ئه‌م جۆره ڕوداوانه ده‌بێته‌هۆى به‌خشینى هێزێكى مه‌عنه‌وى بۆیه له‌و ڕووه‌وه باسكردنیان ڕۆڵى خۆى ده‌بینێت ئه‌گه‌ر وه‌كو رێفرانسێكى پێغه‌مبه‌رانه باس بكرێت له‌و باسكردنه‌دا ئه‌وا ده‌كرێت هیچ زیانێكى تیدانه‌بێت.\nله‌لایه‌كى تره‌وه ئه‌و نه‌یارانه‌ى كه ده‌یانه‌وێت به‌ره‌بست دروست بكه‌ن له‌به‌رده‌م گه‌یاندنى دینى موبینى ئیسلام به دڵه‌كان، ئه‌م مرۆڤانه كۆچه‌رانى ئه‌م مه‌فكوره به‌رزه ئه‌گه‌ر هاتوو ڕوبه‌ڕوى به‌سه‌ند كردنێكى باش و به‌هێز بوون له‌لایه‌ن خه‌ڵكه‌وه ئه‌وا ده‌بێت ئه‌مه‌ش وه‌ك هاریكاریه‌ك و پشتگیرییه‌كى خوداى گه‌وره ده‌رببڕن، به‌هه‌مان شێوه له ڕووى به‌جێهێنانى كاره‌كانیانه‌وه، به تایبه‌تى له ڕووى گه‌شه‌سه‌ندنى دونیاوه و كلتورى جیاواز و سه‌ره‌را نه‌بوونى سیمینارى به‌هێز سه‌باره‌ت به چۆنیه‌تى پێكه‌وه ژیانى كه‌مایه‌تیه جیاوازه‌كان. له جوگرافیاى كلتوره جیاوازه‌كاندا شكست نه‌هێنانیان ده‌رخه‌رى پشتگیرى ئیلاهییه.\nده‌توانرێت بوترێت ئه‌م خزمه‌تانه كه به ئه‌نجام گه‌یه‌ندراوه یه‌كده‌گرێته‌وه له‌گه‌ڵ مورادى ئیلاهیدا، له‌به‌ر ئه‌وه‌ى له دواى سه‌رده‌مى هاوه‌ڵان باسكرد ن كرانه‌وه‌یه‌كى له‌م جۆره به‌ڕووى هه‌موو دونیادا هه‌تا بڵێى ئه‌سته‌مه.\nبه‌ڵێ ئه‌م مرۆڤانه به پشت به‌ستن به بنه‌ماكانى (كۆڵه‌وارى، هه‌ژارى شه‌فقه‌ت و بیركردنه‌وه (تفكر)) هه‌مووى به‌شێوه‌یه‌كى خه‌جاڵه‌تى و ته‌وازوعه‌وه ده‌ستیان خستۆته نێو ده‌ستى یه‌كترى و بونه‌ته ته‌رجومانى حه‌ق و حه‌قیقه‌ت به‌چوار ده‌ورى دونیادا ده‌كو مورشیدێك ده‌بنه هۆى دڵنه‌واى و ڕۆشتن به‌ره‌و ده‌رگاى حه‌ق.\nله كۆتایدا په‌روه‌ردگار غایه‌یه بۆ هه‌موو ئه‌و كه‌سانه‌ى كه به دڵ باوه‌ڕیان هێناوه، مرۆڤ رێبوارێكه‌و رێگاكانیشى هێنده‌ى هه‌موو به‌دیهێنراوه‌كانن هه‌ربۆیه ئێمه له‌سه‌رمانه كه ده‌ست خۆشى له هه‌موو ئه‌و كه‌سانه‌ى كه خزمه‌تى ڕێڕه‌وى ڕازى كردنى ئیلاهى بكه‌ین و ده‌سته‌كانمان به‌رز بكه‌ینه‌وه و بپاڕێینه‌وه بۆ سه‌ركه‌وتنیان.


سامسۆنگ تایبه‌تمه‌ندییه‌كانی گالاكسی نۆت10ی خسته‌ڕوو\n:: AM:08:01:03/07/2019 \nكۆمپانیای سامسۆنگی كۆریای باشوور دووپاتی كرده‌وه، كه له حه‌وتی مانگی ئاب/ئۆگه‌ستی داهاتوو یه‌كێكی تر له مۆبایله نوێكانی كه هه‌مووان چاوه‌ڕێی ده‌كه‌ن، به فه‌رمی ده‌یخاته ڕوو و دواتر له بازاڕه‌كان بڵاو ده‌كرێنه‌وه، به‌و هه‌نگاوه‌یشی سامسۆنگ كۆتایی به هه‌موو ده‌نگۆ و قسه و باسه‌كان له‌سه‌ر ئه‌و مۆبایله نوێیه هێنا.\nمۆبایله تازه‌كه‌ی سامسۆنگ بریتییه له گالاكسی نۆت 10 كه به یه‌كێك له پێشكه‌وتووترین مۆبایله‌كانی سه‌ر گۆی زه‌وی داده‌نرێ و زۆرترین تایبه‌تمه‌ندی تێدایه و كوالێتی تایبه‌تمه‌ندییه‌كانیشی زۆر به‌رز كراونه‌ته‌وه.\nسامسۆنگ ئاشكرای كرد، كه دیزاینی گالاكسی نۆت 10 هاوشێوه‌ی گالاكسی نۆت 9 ده‌بێ، به‌ڵام تایبه‌تمه‌ندییه‌كانی زۆر پێشكه‌وتووتر ده‌بن، له ڕووی شاشه و كامێرا و توانای پاترییه‌كه‌ی و پرۆسیسه‌ر و خێرایی كاركردنی.\nبه گوێره‌ی زانیارییه‌كان قه‌باره‌ی شاشه‌ی نۆت 10 ده‌گاته 6.3 بۆسه و نۆت 10 پله‌سیش ده‌بێته 6.8 بۆسه، هاوكات خوێنه‌ره‌وه‌ی په‌نجه‌مۆری سه‌ر شاشه‌ی هه‌یه و ده‌توانرێ له ڕێی نه‌وه‌ی پێنجه‌می ئینته‌رنێته‌وه به‌كار بخرێت واته 5G جیا له‌وه‌یش قه‌ڵه‌مێكی پێشكه‌وتوویشی له‌گه‌ڵ دایه كه تایبه‌تمه‌ندییه‌كانی به‌هێزتر كراون.


◄ Sonuç: Found 115, page 1 of 12 Items per page: 🗐 1 🗐 5 🗐 10 🗐 25 🗐 50 🗐 100\n👫 ئازەر قوبادی Kişiler\n📅 Da eklendi May 10 2016 8:02PM\n👁 Bu başlık 4,280 defa görüntülendi\nئازەر قوبادی، خوشکی هەردوو دەرهێنەری سینەمایی کورد [ Daha... 👁] ✖ ✖ 0 0 ✔ 92% ✍ M.B. 10-5-2016 20:02:22\n📷 ئیبراهیم ئەحمەد و قوباد تاڵەبانی لە لەندەن Resim ve tanım\n📅 Da eklendi Feb 15 2017 7:07PM\n... [ Daha... 👁] ✖ ✖ 0 2 ✔ 78% ✍ S.E. 15-2-2017 19:07:36\n👫 ئیقباڵ قوبادی Kişiler\n📅 Da eklendi Jun 29 2018 10:17AM\n👁 Bu başlık 1,002 defa görüntülendi\n... [ Daha... 👁] ✖ ✖ 0 0 ✔ 70% ✍ H.B. 29-6-2018 10:17:30\n✌ ئەمیر قوبادی (ڕۆژڤان کۆبانی) Şehitler\n📅 Da eklendi Jun 21 2016 10:59PM\n👁 Bu başlık 7,586 defa görüntülendi\nناوی ڕێکخراوەیی: ڕۆژڤان کۆبانی ناو و پاشناو:ئەمیر [ Daha... 👁] ✖ ✖ 0 0 ✔ 78% ✍ S.E. 21-6-2016 22:59:33\n✌ ئەمیر قوبادی Şehitler\n📅 Da eklendi Dec 26 2014 12:43PM\n👁 Bu başlık 3,534 defa görüntülendi\nلەدایکبونی شاری مەشهەدی باکوری رۆژهەڵاتی ئێرا [ Daha... 👁] ✖ ✖ 0 0 ✔ 62% ✍ H.B. 26-12-2014 12:43:37\n☂ ئەنجوومەنی ئەدەبی خانای قوبادی Parti ve Organizasyonlar\n📅 Da eklendi Jul 11 2018 8:33AM\n👁 Bu başlık 1,334 defa görüntülendi\nئەنجوومەنی ئەدەبی خانای قوبادی ساڵی 1996 لە شاری ج [ Daha... 👁] ✖ ✖ ✖ 0 0 ✔ 76% ✍ M.B. 11-7-2018 8:33:17\n📝 بيان مكتب العبادي بعد استقباله نيجرفان بارزاني وقوباد طالباني Belgeler\n📅 Da eklendi Jan 21 2018 1:03PM\n👁 Bu başlık 1,471 defa görüntülendi\n- جری خلال اللقاء مناقشة مستجدات الاوضاع السياسية [ Daha... 👁] ✖ ✖ ✖ 0 1 ✔ 97% ✍ H.B. 21-1-2018 13:03:38\n👫 بیژەن قوبادی Kişiler\n📅 Da eklendi Oct 27 2010 11:47AM\n👁 Bu başlık 4,392 defa görüntülendi\nئەندامی سەرکردایەتی کۆمەڵە [ Daha... 👁] ✖ ✖ 0 0 ✖ 54% ✍ H.B. 27-10-2010 11:47:54\n👫 بێهرۆز قوبادی Kişiler\n📅 Da eklendi Oct 26 2010 10:12AM\n👁 Bu başlık 4,695 defa görüntülendi\n... [ Daha... 👁] ✖ ✖ 0 0 ✖ 54% ✍ H.B. 26-10-2010 10:12:22\n📝 بە بڕیاری قوباد تاڵەبانی وێنە ی سە رۆک مام جە لال لابرا Belgeler\n📅 Da eklendi Oct 6 2019 8:34PM\n👁 Bu başlık 1,050 defa görüntülendi\nلەسەر فەرمانی قوباد تاڵەبانی لە رێی قائیمقامیەتی س [ Daha... 👁] ✖ ✖ 0 3 ✔ 99% ✍ N.I. 6-10-2019 20:34:31\n| Sayfa oluşturma süresi: 4,602 saniye!


ئەبوبەكر حەسەن/ نەست و خەیاڵدانی خێڵ\nتێپەڕاندنی ژێر خان/ سەرخانی ماركس\nلێرەدا، لە قسەوباسان لە سەر نەست، ئێمە زیاتر یۆنگمان بۆ گرنگە تا فرۆید؛ گرنگیی یۆنگ لە گرنگیدانیەوە دێت بۆ نەستی کۆمەڵایەتی و دەستەجەمعی، وەستانی یۆنگە لە سەر ڕەمزو کەڵەکەبوو و نیشتووەکان لە سەر ئاستی گروپی و دەستەجەمعی. پەڕینەوە لە ئۆدیپی خێزانیی و سێکوچکەی باوک، دایک، مناڵ، بۆ ئۆدیپی کۆمەڵایەتی و دەرکەوتنی لە ناو سۆسیۆسەکاندا. نەستی گروپێک کە شاراوەیەو، هەڵگری هاپیتوسێکی کۆمەڵایەتییە کە دەتوانێت گەمە بکات، خاوەنی یاساو ڕێسای تایبەت بە خۆیەتی لە پارێزگارییکردن و خۆ هێشتنەوەو خۆ درێژکردنەوە. پێویستە لێرەدا تەواو بە پێچەوانەی مارکسەوە باس و خواسی ئێمە لە سەر ئەوە بێت کە پەیوەندی ژێرخان و سەرخان لێرەداو، لە ناو خێڵ و هۆزو گروپی ناـ مۆدێرن، کۆمەڵگەی پێش سەرمایەداریدا تەواو پێچەوانەیە. وەک فەیلەسوفی فەڕەنسی ڕیژیس دوبرێ دەڵێت ؛ هەڵەی گەورەو کڵۆڵی مارکس لەوێدایە کە نەیتوانیوە ئەو لۆژیکە بە پێچەوانەوە وەر بگرێت. واتە تەواو پێچەوانەکەی ڕاستە. یاخود وەک ئەنترۆپۆلۆگی فەڕەنسیی لە ناو توێژینەوەو گەشتەکانیدا باس لە جۆرێک لە یەکێتیی ئیمانێنتی نێوان ژێرخان و سەرخان دەکات کە تەواو جیاوازە لەو تێگەیشتنەی مارکس و ئەم دابەشکارییە بوونی نییە. یان پییەر بوردیۆ و سەر لەنوێ پێناسەکردنەوەی چینەکان لە ناو کەبیل و خێڵەکانی جەزایرو تەنانەت کۆمەڵگەیەکی جوتیاریی فەڕەنیسی. یاخود هەردوو سۆسیۆلۆگی فەڕەنسی : پییەر کلاستر، ژۆرژ بالاندیێ. لێرەدا ئێمە هاوڕێی میراتێکی گەورەو دەوڵەمەندی سۆسیۆ ـ ئەنترۆپۆلۆژیداین کە تەواو دژ و نەیار بە مارکس، چینەکان، پەیوەندی سەرخان/ژێرخان، وشیاری کۆمەڵایەتی/بوونی کۆمەڵایەتیداین. نەستی خێڵ لەو دیو ئامرازەکانی بەرهەمهێنان و پەیوەندیەکانی بەرهەمهێنانەوە، ستراتیژی کارکردنی جیاوازە. لە گەڵ خێڵدا ئێمە هاوڕێی کۆمەڵگەیەکی پێش کاپیتالیستیین، خێڵ و دەرکەوتەکانی و شێوازی خۆ بەرهەمهێنانەوە لە ناو نەست و خەیاڵدانێکدا کە سەر بە سەرچاوە و ژێدەری ئیپیستیمی نین، بەڵکو سەر بە بڕوا، باوەڕکردن، بڕوا پێهێنان. ئێمە دەرگیرین بە کۆمەڵگەو گروپگەلێک کە لە ناو ئەدەبیاتی سۆسیۆلۆژی هاوچەرخدا بە گربوونەوەو گروپ و کۆمەڵگەی پێش سەرمایەداری ناسراون. لە ناو جەبرو زاڵبوونی نەستدا ئێمە سەروکارمان لە کەڵ کۆمەڵێک ڕاستیدایە، نەبوونی تاک، دەسەڵاتێکی هیراکی، مەنزومەی بەهایی و مۆراڵی جیاواز، خەیاڵدان و خەیاڵکراو و وێناکردن و وێناکراوی جیاواز، پێناسەکردن و پۆلێنکردنی جیاواز، جەبرو فشاری کۆلێکتیڤی و غیابی ئۆتۆنۆمی و کەس و تاک و تاکایەتی. ئێمە لە ناو پەیوەندیەکی کۆلێکتیڤیداین کە کاری بەرهەمهێنانەوەی بوونی کۆلێکتیڤییە و خۆیشیان بەرهەمی ئەم پەیوەندییانەن. نەستێکی کۆمەڵایەتی تایبەت کە زیاتر بەرمەبنای غەیبانییەت و ناـ ماتریالی بیناکراون و سەرقاڵی بەرهەمهێنانەوەی نا ماتریالییەکانن. نەستی دەستەجەمعی و کۆمەڵایەتی لێرەدا سەرقاڵی بەرهەمهێنانەوەی خێڵەکییە لە ناو تەواوی دونیابینی و ڕەفتارو ئەکتی کۆمەڵایەتی تاکەکاندا. چەمکێکی دیکەی پەیوەست بە نەستی کۆمەڵایەتییەوە، خەیاڵدانی کۆمەڵایەتییە؛ چەمکێکی سۆسیۆ ـ ئەنترۆپۆلۆژی کە گوزارشتە لە کۆمەڵێک لە وێناکردن و نواندنەوەو پێوەرو ئامرازی پێناسەکردن و پۆلێنکردنی ڕێکخراو و ڕێکخەر، بە دیدی پییەر بوردیۆ بیناکەرو زیناکراو، بیناکراوێک، بونیادێکی بونیادنەر، بونیادێکی بونیادنراو و بیناکراو لە ڕێگەیەوە جڤاکێک، کۆمەڵگەیەک، خێڵێک، گروپێکی کۆمەڵایەتی خۆی بەرەەمدێنێتەوە. خەیاڵدانێک کە لە ڕێکەیەوە گروپ و ئەندامەکانی خۆیان دەناسنەوە، کاری دابەشکردای ناسنامە، ڕۆڵ، پێگە، شوێنگەکانەو گوزارشتە لە خواستە کۆمەڵایەتییەکان و ئامانجە دیاریکراوەکان. لێرەدا دەبێت ئەوە بڵێین کە کۆمەڵگە مۆدێرنەکانیش وێنەی کۆمەڵگە پێش سەرمایەدارییکان، یاود کۆمەڵگە زارەکی و نەنووسراوەکان، خاوەنی خەیاڵدانی خۆیانن و بەرهەمهێنەرن، لە ڕێگەیەوە خۆ پێناسەکردن و خۆ بە دیارخستن ئەنجام دەدرێن و خۆو ئەویتر دەسنیشانکراون، بەهاو ڕەمزەکان تێیدا تەعریفکراون. خەیاڵدانی کۆمەڵایەتی کاری ناولێنان و بەخشین و پێدانی مانایە بەو هەبوانەی کە هەن، وە تەنانەت ئەوانەیشی کە بە ڕێگەوەن ببن بە هەبوویەک. بەرهەمهێنانی ماناگەلێک، دەلالەتگتلێی خەیاڵکراوی کۆمەڵایەتی کە بوون و فۆرمیولەبوونەکانی بە دیار دەخەن. هەموو کۆمەڵگەیەک بۆ خۆی و بۆ ئەوانی دیکەش هەمیشە لە بەرچاوە و لە دەرکەوتندایە وەک بوونێکی کۆمەڵایەتی و کۆلێکتیڤیی، لە ڕێکەیەوە وێنەیەک لە سەرخوی بەرهەمدێنێت لە ڕێگەیەوە ئەویتر دەردەخات و حوکمی بە سەردا دەدات، جا ئەو ئەویترە دوژمن بێت، هاوپەیمان، بەربەری، مەدەنیی و شارستانیی، مسوڵمان، کافرو بێباوەڕ. ئەم نواندن و وێناکردنانەی ناو خەیاڵدان لە بوونێکی نەستیی نا وشیارییدا خۆی مومارەسە دەکات، ئەم خۆ مومارەسەکردن و خۆ پراتیککردنە تەنیا لە ناو وێناکردن و نواندنەوەکاندا نییە، بەڵکو لە ناو کردەیەکی کۆمەڵایەتی و سیاسیشدایە. لێرەوە خەیاڵدانی خێڵێک، حەیاڵدانی ئێمە ئەو کونە ڕەشەیە کە پڕ و لێوانلێوە لە سەرمایە، کەلەپور، پاڵەوانەکانمان، چیرۆک و حیکایەتەکانمان، تراژیدیاو ئازارەکانمان، شکست و سەرکەوتنەکانمان. درزێکە کە کۆمەڵێک سیمبۆل و ڕەمزی خۆماڵیی تێدایەو پارێزگاری لێدەکات و لە کوێیشدا پێویست بێت لە لەبیرچوونەوە دەیانپارێزێت، لەوێدا کە پێویستە دەیهێنێتەوە بەرچاو و ئامادەیان دەکاتەوە. کەواتە نەستی کۆمەڵایەتی و خەیاڵدانی کۆمەڵایەتی ئەو هابیتوسە بوردیۆیەیە کە پێشوەخت شتەکان و پەیوەندییەکانی یەکلاکردۆتەوەو، پێناسەی کردون، پۆلێنی کردوون، خاوەنی یاساو ڕێسا و ستراتیژ و میکانیزمی بەرهەمهێنانەوەی خۆیەتی، و بەرهەمهێنانەوەی ئەویتری خۆی.\nلێرەدا ئەوەی بۆ تێگەیشتن و خۆێدنەوەی شیکارکردنی کۆمەڵگەو جڤاکێکی وەک ئێمە؛ چاوخشاندنەوەیە بە ئەدەبیاتی مارکسیی و خودی مارکسە لەوێدا : تێگەیشتنی سەرحان ژێرخان بە کەڵکی کۆمەڵگەی نایەت، پاشان پەیوەندی سەرخان و ژێرخان لە کۆمەڵگەیەکی خێڵەکییدا یەکانگیرو بە یەکداچون، وە لە ناو ئابووری سیاسییدا ناحوێنرێنەوەو تەواوی ڕەگەزە کۆمەڵایەتی، ئابوری، سیاسی.. بە یەکداچون و لە هەناوی یەکدیدان. تەنانەت ستایل و تەرزی بەرهەمێنانی ئاسیایی مارکس و ئەنگلیزیش دەبێت پێیدا بچینەوە و تێیپەڕێنین، حەتمییەتی مێژوویی، ستەمكاریی ڕۆژهەڵاتی.....\nلەمبارەوە، لە بارەی نەپێكانی ماركس لە بەرانبەر فاكتە سۆسیۆ- سیاسییەكانی دونیای ئێمەدا لە جێگەیەكی دیكەدا بە درێژی دەچینەوە سەری\nبوون لە کاردا، دەرکەوتن لە ئەکسیۆندا (کردار)\nهانا ئارێنت، فەیلەسوفی سیاسی ئەڵمانی ـ ئەمریکی لە کتێبی هەلومەرجی مرۆڤی مۆدێرندا، باس لە سێ کاتیگۆری بوون و دەرکەوتن دەکات؛ کار، جێدەست، کردار. ئەوەی بۆ ئارێنت گرنگە لە ناو ستراتیژی جڤاک و کۆمەڵگەیەکی سیاسییدا، بوونە لە کردەو کردادردا (ئەکسیۆن). هەرچی بوونە لە کاردا زیاتر کاری جەستەیەو مرۆڤ ئاژەڵێکی کارکەرەو سەرقاڵی خۆ بەرهەمهێنانەوەیە لە ئاستی بایۆلۆژیادا، مناڵخستنەوە و بژێوی ژیان ئامادەکردن. ( لێرەدا هانا ئارێنت کۆمەڵگی پرۆلیتاریا و سۆسیالیزمی مارکس لە ناو کاتیگۆری کاردایە، کاتیگۆرییەک کە سیاسیی نییەو سەر بە کارکردنە، ئینسان لە کۆمەڵگەیەکی سۆسیالیستیی و کۆمۆنیستییدا ئاژەڵێکی کارکەرە،ئاژەڵێکی زەحمەتکێشە نەک بوونێک بێت لە کرداردا). بوون لە ناو ئەکسیۆن و کرداردا، بوونێکی سیاسییە. بەڵام ئەم بوونە سیاسییە پێویستی بە پێش مەرجە؛ فەزای گشتی و دەرکەوتن. ئەڵبەتە دەرکەوتن و بوون لە ناو فەزای گشتیدا لە ڕێگەی قسەکردن و زمانەوەیە، وە دەبێت ئۆتۆنۆمی و سەربەخۆیی و تاکەکان بوونیان هەبێت. ئەگەر ورد لە تاکبوون و تاکایەتی و جیاوازی ئینسانی شار بڕوانین، تێدەگەین ئەم ئیندیڤیدوالیزمە برهەمی پرۆسێسیوسی درێژخایەن و ماوە درێژە لە شارستانیەتی ڕۆژئاوادا، بوونێکە دەرئەنجامی ڕیفۆرمی ئاینیی، ڕۆشنگەری و ئەقڵانیەتە. بوونێکە لە ناو بە سەنتەرکردنی مرۆڤدا سەری هەڵداوە. بوونێکە لە ناو بە ئۆتۆنۆمیکردنی تاک وتێپەڕاندن وڕوخانی فۆرمە دەستەجەمعی و کۆلێکتیڤییەکان. چرکەساتێکی ئیپستیمی و کۆمەڵایەتی دوورو درێژەو سەر به جاکێکی سیاسی و مۆدێرنە. تاک کە دێتە ناو فەزای گشتی و ناو پەیوەندیی و بەرکەوتنی لە گەڵ تەواوی ئەندامانی جڤاکێکدا، دەکەوێتە ناو گشتێکەوە کە هاوبەشە بە بێ دەسبەرداربوون لە ناسنامەی تاکایەتی خۆی. ئەگەر لێرەدا باس لە نەستی کۆمەڵایەتی و خەیڵدانی گروپێک بکەین لە ناو فەزای گشتیدا، دەگەڕێتەوە سەر سەرچاوەی ئیپیستمی و بوون لە دیالۆگ و دیبەیت و گفتوگۆدا، تەواو بە پێچەوانەی نەست و خەیاڵدانێکی خێڵەکیی و سەرەتایی بیناکراو لە سەر بڕواهێنان. باوەڕ، بیروباوەڕ، ونبوون لە ناو فشارو جەبرو ناسنامەی کۆلێکتیڤیدا. لێرەدا تاک و تاکایەتی هەیە، نەک دەرکەوتنێکی گروپیی. فەزای گشتی پانتایی ئەکتە لە ناو قسەکردن و زماندا، لە ناو سەربەخۆیی تاکەکان و پانتایی ژیانی گشتی و قسەوباس لە چاکەی گشتی. فەزایەک بۆ گشتێکی جیاوازو نا چونیەک. لێرەدا پێشمەرجێکی دیکە دەرکەوتن و بەرچاو بوونە. واتە بونێک لە جیهان و لە بووندا کە بەرمەزنای بەرچاویی و ئامادەیی بناکرابێت. هەر لێرەوە ئارێنت ڕەخنە لە تێگەیشتن و فەهمێکی ئاینیی و تێۆلۆژی دەگرێت کە بوونێک نییە لە دەرکەوتندا، بەڵکو بوونێکە لە کاتی چاەکردن و کاری خێرخوازیدا لە ناو ورع و خۆشاردنەوەدایە لە ترسی ڕیاو ڕووپامایی و ترسێک لەوەی کارەکە بۆ خودا نەبێت. کارو کردەوەیەک لە فەزای گشتیدا، بۆ خەڵکەو لە لایەن ئینسانەوەیەو پەیوەندی بە ئینسانەکانەوە هەیە. خێڵ سەر بە دەرکەوتنی دستەجەمعی و کۆێکتیڤییە. خێڵ ئەندامی سەربەخۆ و ئۆتونۆمی نییە. ئەوەی لە خێڵدا دەرکەوتووەو بە میکانیزمی جیاواز دەردەکەوێت، سەرۆکی خێڵ و چینێکە لە شێخ، ئاغا، دەرەبەگ. دەرکەوتنی چینگەلێک کە سەرمایەو کرێدی دەرکەوتنیان هەیە. ئەم دەرکەوتنەی سەرۆکی خێڵ و ئەندامانی بنەماڵەکەی لە جێگەیەکدایە کە لە ناو ستراتیژی بەرهەمهێنانەوەی خێڵ و هیرارکییەت و دەسەڵاتی خێڵدایە. دەرکەوتنی سەرۆکی خێڵێک، شێخێک، بەگێک، ئاغایەک.. لە فۆرمی دەرکەوتنی ئەندامێکی سادەو ساکارو ڕەشۆکی گروپەکەیدا نییە. دەرکەوتنی سەرۆک خێڵێک لە نا ستایل و شێوازی قسەکردن، ڕەفتار، جوڵە، جل و بەرگ، بەرکەوتن، لە گەڵ کێدا وێنە بگرێ، چۆن بووستێت بۆ وێنەگرتن....واتە دەرکەوتنەکە لە پانتاییەکی گشتیدا بۆ خۆ بەرهەمهێنانەوەیە و بۆ تیژکردنەوەو تۆخکردنەوەو شان و شەوکەت، هەیبەت و کاریزمایی خۆیەتی. ئەگەر لە شوێنێکدا ئیمکانی دەرکەوتنی ڕەشۆکییەک هەبێت، ئەوا ناچارە بەوەی بە ناوی سەرۆکی گروپەکەوە دەرکەوێت و مەبەست لێی بەرهەمهینانەوەی فەزیلەتەکانی سەرۆک،خێڵەکەیەتی، نەک بۆ خۆیی و لەپێناو خۆیدا.ئەو دەرکەوتن وپێشچاوبوونەی ئارێنت لە سەر خۆبوون و بەرمەبنای خۆیەتییەک بیناکراوە کە خاوەنی دیدگاو دونابینی خۆیەتی و لە ناو سەلماندن و بەڵگە هێنانەوەو ئەرگیومینتسازییدایە. نەک بڕواپێکردن و ئیمان و باوەڕ پێکردنێکی ئیمانیی.\nبوون لە مافدا\nماف لە ناو تێگەیشتن و مەنزومەی چەمکیی فەلسەفیی و فەلسەفەی سیاسییدا هەر لە گریکەوە بۆ هۆبز، ماکیاڤیلی، ڕۆسۆ... تاوەکو فوکۆ و دولوز و ژۆرژیۆ ئاگامبیندا، چەمکێکە لە ناو بێنەوبەردەو ئیشکال و کێشەی زۆر لە ناو تێگەیشتن لە دۆخی سروشتی/ دۆخی مەدەنی، مافی سروشتی/ مافی مەدەنی. بە هەرحاڵ لە گەڵ ماف و مافی سیاسیی و ماف لە سیاسەتت ویاسادا ئێمە مێژوویەکی درێژی بەریەککەوتنێکی تودنو زبی تیۆلۆژیا و ئەقڵمان هەیە. درێژبوونەوەو بەردەوامیی گفتوگۆو دیبەیتێک کە لە ئێستاشدا باس و خواس لەوەیە بوونێک لەیاسادا بوونێکی ناتەواو فشۆڵە، وە دەبێت یاسا وفۆرمیولەبوونی بوونی یاسایی فراوان بکرێت و جێگە و پانتایی زیاتر بە دەرکەوتن ودەرکەوتەی بوونێک بدەین. واتە تەعریف و پێناسەی ماف و بوونێک لە مافی یاساییدا نوقسانەو دەبێت یاساکان دابڕێژرێنەوە. بوونی ماف لە نەست و خەیاڵدانی خێڵدا، واتە لە ناو بوونێکی کۆلێکتیڤیی و دەستەجەمعیدا، بوونێک نییە لە مافی یاسیایی و قەزاییدا. بوونێکی قەزایی و یاسایی بوونێکە لە تاک وتاکێتیدا، بوونێک لە ناو زیهنییەت و ئەقڵییەتی خێڵ وقەبیلەدا بوونێکە لە پێناو ئەوانیتردا، نەک بوونێک لە پێناوی خۆت و بۆ خۆت. ئەڵبەتە ئەم بوونە کۆلێکتیڤییە دەرئەنجامی غیاب و نەبوونی بە ئیشکالکردنی مرۆڤ و دەسەڵات و خواست و کەڵکەڵەو تواناو کاراییە فەردییەکانێتی. ئێمە هاوڕێی بوونێکین لە ناو کارو جەستە بە مانا ایۆلۆژییەکەی، بۆیە ماف لە خێڵدا تەنیا لە مناڵخستنەوەو هەندێک کاری دیکەی پێناسەکراودایە لە خەیاڵدانی خێڵدا.\nخێڵ بە ماسکی جیاوازەوە\nلە پاش داگیرکردی بەرزایی و گردەکان وەک نیشانەو هێمای خۆ جیاکردنەوەی نوخبەیەکی نوێ لە ڕەشۆکی و هێشتنەوەی هیراکییەتێک کە سەریکێشاوە بۆ جوگرافیاو تۆبۆگرافیا، واتە چینەکان لە دونیای ئێمەدا لە بری ئەوەی لە ناو ئابوری سیاسییدا بن، لە ناو بەرهەمهێنانی کاپیتاڵی ڕەمزی و کۆمەڵایەتی و کولتوریدان. گردو بەرزاییەکان نیشانەن بۆ کارکردنی هێزێکی سونەتی و خێڵەکی کە کۆمەڵێک ئیمتیازات و ستایڵی ژیان بەس نییە تا جیایان بکاتەوەو ئەم جیاکاریی و جیاوازبوونە هەمیشەو بەردەوام بەرهەم بهێننەوە. گردو بەرزایەکان ڕێک ئەو دیوەخان و تەکیەیەن کە دەبێت لە ستایل و هەڵکەوتەی گەڕەکە ڕەشۆکییەکان جیاواز بن. من نازانم سلێمانی چۆنە، بەڵام هەولێر کە تەختاییەو تۆبۆگرافیای بەرزو نزمی نییە، دەبێت جیابوونەوەو خۆ جیاکردنەوەکان بە شێوەو شێوازی دیکە بێت؛ باڵەخانە بەرزو چەند نهۆمییەکانی هەولێر گواستنەوەی دیوەخان و تەکییەکانی سەر گردو بارزاییەکانن بە شێوازێک کە هەمان نیشانە بە دەستەوە دەدەن. سەرکردایەتی و قیادەی هێزە سیاسییەکان لە هەولێرداو، بە تایبەتتر قیادەی پارتی، لەوەی هەرکەسەو بە خێرایی هەڵپەی خاوەندارێتییکردنی هۆتێل یان مۆتێلێکەو بووە بە دیاردە، ئێمە هاوڕێی دەرکەوتنی بزنس و بزنسمانێکی نوێ نیین کە جۆرێکی تر لە بازاڕو پەیوەندی مۆدێرنانەی ئابوری و کاردا بین، بەڵکو درێژبوونەوەی نا ئاگایانەو نا کۆنەستی خێڵەکییە کە هێشتاکە دەسبەرداری دیوەخان و تەکیە نابێت. هۆتێل و مۆتیلە چەند ئەستێرەییەکان و خزمەتگوزاریی تێیاندا، فۆرمێکی نوێی کۆ نەستێکی کۆمەڵایەتین کە بە ماسکی دیکەوە دەردەکەونەوە. هوتل و مۆتێلی بەرپرسەکان هەمان کەڵکەڵەو خەیاڵدان و ستراکتوری دیوەخانێکی باشتر و ئاوەدانتر و بە خزمەتترە لە ناو فۆرمێکی مۆدێرندا. لێرەوە تێدەگەین خێڵ دەتوانێت مۆدێرنیتێش بخاتە ژێر بارو لە ناو ستراتیژی هەیمەنەو ستراتیژی لە دەستنەدانی هەژموونیدا بیهیڵێتەوەو یاری بکات.\nزانکۆ و ئەکادیمیاوپەیمانگاکان بەم فۆرمە نوێن و دەرکەوتەی ناو مۆدێرنیتێن. لە ناو خۆ ڕاکێشان و خۆ درێژکردنەوەو ترسی توانەوەو ئاوابوونی مەنزومەی بەهایی و سەرمایەکانیان، خێڵ دێنە ناو ئەم ناوەندو کایەی ئەکادیمییەوە. بڕوانامە بەدەستێنن، لە باشترین زانکۆی دونیاو ناوخۆدا دەخوێنن، ئەمە لەناو ستراتیژی خۆ بەرهەمهێنانەوەو بەردەوامبووندایە لە ڕووبەڕووبوونەوە بە مەیدانازییەکی مۆدێرن کە لە سەر ڕوخاندن و وێرانکردنی فۆرمە کلاسیکی و سونەتییەکان بیناکراوە. کوڕی شێ، ئاغا، دەرەبەگێک کە دەخوێنێت بۆ ئەوەیە تا لە ڕێگەیەکی دیکەوە بێتەوەو، پاشان ماڵییکردن و بەرهەمهێنانەوەی فۆرمێکی دەرکەوتن کە نابێت لە دەست حێڵ دەر بچێت. تەنانەت خۆیندای ئەو ڕشتەو بەشانەی کە لەناو هیراکییەتی بەها بەرزو نزمەکاندا گرنگییان زیاترە. خێڵ کوڕەکانی دەنێرێتە ناو یاساو زانستی سیاسیی تا لەوێوەو، بە کرێدی و شەرعییەتی نوێوە بگەڕێتەوەو، سێنتراڵبوون و لە سەرەبووننی هەرەمەکە ون نەکات. پزیشک و ئەندازیارو.... ئەو بەشە بە هەند وەرگیراوانەی ناو هەلومەرجێکی کۆمەڵایەتی ئابووری دیاریکراو، دەبێت بە دەست خێڵ و سەرانی خێڵەوە بێت. زمان فێربوون. شێوازی جل و بەرگی مارکە.... تەواوی ئەم ستایلانە لە ناو ستراتیژی خۆ ڕاکێشان و خۆ درێژکردنەوەدان.


"ئاماده‌ین هاوشانى هه‌رێمى كوردستان دژى هه‌ر په‌لاماردانێك بوه‌ستینه‌وه و خۆمان فیداى خاكى كوردستان ده‌كه‌ین"\nعومه‌ر ئاواره 05/10/2017 - 15:47 بڵاوکراوەتەوە لە چاوپێكەوتن\nله‌م دیداره‌ى (باس)دا ، شێخ مه‌حمود ئه‌لتائى، سه‌رۆكى هۆزى ئه‌لتائی له پارێزگاى مووسڵ، ئاماژه به‌وه ده‌كات كه ئه‌وان نایانه‌وێت له‌گه‌ڵ حكوومه‌تێك بژین کە جگه له كوشتن و بڕین هیچى پێشكه‌ش نه‌كردوون. هاوكات ئه‌وه‌ش ئاشكرا ده‌كات، كه ئه‌وان له‌گه‌ڵ سه‌ربه‌خۆیى كوردستان و دروستبوونى ده‌وڵه‌تى كوردستاندان.\n(باس) راتان له به‌ڕێوه‌چوونی ریفڕاندۆمى هه‌رێمى كوردستان چییه؟\nشێخ مه‌حمود ئه‌لتائى: ئێمه وه‌كو هۆزى (تائى) له پارێزگاى مووسڵ، قه‌رزارى گه‌وره و بچووكى هه‌رێمى كوردستانین، به تایبه‌ت سه‌ركردایه‌تیى سیاسیى كورد و له‌سه‌رووى هه‌مووشیانه‌وه سه‌رۆك بارزانى، ڕیفڕاندۆم داوكاریى هه‌موومانه بۆ ڕزگاربوونمان له حكوومه‌تى عێراق، بۆیه ده‌ڵێم (به‌ڵێ) بۆ دابڕانمان له حكوومه‌تى عێراق و میلیشیا تائیفییه‌كان.\n(باس) سوودی دەولەتی كوردستان بۆ ئێوه چییە؟\nشێخ محمود ئه‌لتائی: ئێمه وه‌كوو عه‌ره‌بى سوننه مه‌زهه‌ب له ساڵى 2003وه به‌دواى ده‌وڵه‌تى یاسا و ده‌وڵه‌تى موئه‌سه‌ساتیدا ده‌گه‌ڕێین، به‌ڵام له‌و كاته‌وه ئه‌وانه‌مان له‌ناو هه‌رێمى كوردستاندا دۆزییه‌وه، ئه‌مه‌ش گه‌وره‌ترین ده‌سكه‌وته بۆ گه‌لى كورد، كورد و كوردستان برا و كه‌سى ئێمه‌ن و گەر کوردستان ببێتە ده‌وڵه‌تێكى سه‌ربه‌خۆ و له عێراقى بێ حاكم جیابێته‌وه، ئه‌وا بۆ ئێمه‌ش سوودى ده‌بێت و له سایه‌یدا ده‌حه‌سێینه‌وه.\n(باس) چى به‌و سه‌رۆك هۆزانه ده‌ڵێن كه دژى سه‌ربه‌خۆیى كوردستانن؟\nشێخ مه‌حمود ئه‌لتائی: ده‌ڵێم ئه‌وانه له عه‌ره‌بى سوننه مه‌زهه‌ب نین و حاشایان لێ بێت، چونكه ئه‌وان به‌و هه‌ڵوێست و ڕه‌فتاره‌یان هه‌م دژى عه‌ره‌بى سوننه‌ن و هه‌میش نایانه‌وێت ئارامى و سه‌قامگیرى له ناوچه‌كه‌دا هه‌بێت.\n(باس) چۆن ده‌ڕواننه حكوومه‌تى هه‌رێمى كوردستان له‌م كاته‌دا؟\nشێخ محمود ئه‌لتائى: حكوومه‌تى هه‌رێمى كوردستان حكوومه‌تێكى سه‌ركه‌وتووه و سوودى بۆ هه‌موو پێكهاته‌كانى عێراق به سوننه و شیعه‌وه هەبووه، ئێستا له قۆناغێكى زۆر گرنگ و هه‌ستیاردا تێ ده‌په‌ڕێت، به‌ڵام دڵنیام ئه‌م قۆناغه به سه‌ركه‌وتنێكى زۆر به‌هێز تێ ده‌په‌ڕێنێت و چاوى ناحه‌زان و دوژمنانى كوێر ده‌كات و شكست به مه‌رام و پیلانه‌كانیان ده‌هێنێت.\n(باس) له‌گه‌ڵ ئه‌وه‌دان جارێكى دیكه بكه‌ونه ژێر ده‌سه‌ڵاتى حكوومه‌تى عێراقه‌وه؟\nشێخ مه‌حمود ئه‌لتائى: حكوومه‌تى عێراق له ساڵى 2003وه تا ئێستا جگه له ماڵوێرانى و كوشتن و له‌ناوبردن چى پێشكه‌ش كردووین؟ كام خزمه‌تگوزاریى پێشكه‌ش به ناوچه‌كه‌مان كردووه؟ ئێمه نامانه‌وێت له‌گه‌ڵ حكوومه‌تێكدا بژین كه نه‌توانێت گه‌له‌كه‌ى به‌خێو بكات و به‌رگریى لێ بكات، مالكیى كه ئه‌و كاته ئه‌و سه‌رۆك وه‌زیران بوو ناوی حكوومه‌ته‌كه‌ى نا ده‌وڵه‌تى یاسا، به‌ڵام كام ده‌وڵه‌تى یاسا، نه ده‌وڵه‌تمان بینى و نه یاسا، ته‌نیا ده‌وڵه‌تى كوشتن و له‌ناوبردن و هێنانى داعش بوو، له هه‌موو شتێك شكستى هێنا.\n(باس) ڕاتان له‌سه‌ر ئه‌و ئه‌ندام په‌رله‌مانانه چییه كه نوێنه‌رایه‌تیى ئێوه له په‌رله‌مانى عێراقدا ده‌كه‌ن؟\nشێخ مه‌حمود ئه‌لتائى: ئه‌و نوێنه‌رانه بوونه‌ته ماشه‌ى ده‌ستى نوورى مالیكى و هیچیان نه بۆ ئێمه و نه بۆ مووسڵ نه‌كرد، ته‌نیا به‌رژه‌وه‌ندیى خۆیان و ده‌وروپشته‌كانیان نه‌بێت، ئێمه جارێكى دیكه ئاماده نین كه‌سانێك هه‌ڵبژێرین كه داروده‌سته‌ى مالیكى بن.\n(باس) ئێستا هیچ مه‌ترسییه‌ك له ناوچه‌كه‌تان له‌ئارادا هه‌یه؟\nشێخ مه‌حمود ئه‌لتائى: به‌ڵێ، تا حه‌شدى شه‌عبى له ناوچه‌كه‌ماندا مابێت مه‌ترسییه‌كان كۆتاییان نایه‌ت، به‌ڵام ئه‌گه‌ر ده‌وڵه‌تى كوردى ڕابگه‌یه‌نرێت و ئێمه‌ش ببین به به‌شێك له‌و ده‌وڵه‌ته، ئه‌وا هیچ مه‌ترسییه‌ك له‌سه‌رمان نامێنێت، چونكه ده‌وڵه‌تى كوردى ته‌نیا بۆ كورد نابێت، بگره بۆ ئه‌و پێكهاتانه ده‌بێت كه له سایه‌یدا ده‌ژین و ئێمه‌ش به دڵ و به گیان ئاماده‌ین ببین به به‌شێك له‌و ده‌وڵه‌ته سه‌ربه‌خۆیه.\n(باس) ئاماده‌ن ڕووبه‌ڕووى سوپاى عێراق و حه‌شدى شه‌عبى ببنه‌وه ئه‌گه‌ر په‌لامارى هه‌رێمى كوردستانی دا؟\nشێخ مه‌حمود ئه‌لتائى: به گه‌وره و بچووكى هۆزه‌كه‌مانه‌وه ئاماده‌ین هاوشانى هه‌رێمى كوردستان دژى هه‌ر په‌لاماردانێك بوه‌ستینه‌وه له هه‌ر لایه‌كه‌وه بێت بۆ سه‌رى و خۆمان فیداى خاكى كوردستان ده‌كه‌ین.


دايكێك و 3 كچى كورد له‌گه‌ڵ دایكێك و 3 كچی عه‌ره‌بى نابینا له ده‌ریاى ئیجه‌دا خنكان\nهەواڵ / کوردستان :: 09/08/2018 :: 8228 جار بینراوە\nله ده‌ریاى ئیجه‌ى توركیا له‌كاتى په‌ڕینه‌وه‌یان بۆ یۆنان، به‌هۆى وه‌رگه‌ڕانى یه‌خته‌كه‌یانه‌وه، دایكێك و سێ كچى كوردى دانیشتووى خورماتوو خنكاون و باوك و كوڕێكى خێزانه‌كه‌ش ڕزگاریان بووه.\nشه‌مال ره‌عد، دانیشیتووى خورماتوو به دواڕۆژى راگه‌یاند "به‌ره‌به‌یانى ئه‌مڕۆ برایه‌كم به‌ناوى "هونه‌ر ره‌عد ئه‌كبه‌ر" له‌گه‌ڵ هاوسه‌ر و سێ كچ و كوڕێكى له‌ده‌ریاى ئیجه‌وه به ڕێكه‌وتوون بۆ ئه‌وه‌ى بگه‌نه یۆنان له‌وێشه‌وه بۆ وڵاتانى دیكه‌ى ئه‌وروپا".\nوتیشى "به‌هۆى وه‌رگه‌ڕانى یه‌خته‌كه‌یانه‌وه هاوسه‌رى براكه‌م به‌ناوى "(شه‌یما عه‌زیز)ى ته‌مه‌ن 34 ساڵ له‌گه‌ڵ سێ كچى به ناوه‌كانى (نه‌غه‌م) ته‌مه‌ن 10 ساڵ، (فه‌ره‌ح) ته‌مه‌ن 8 ساڵ و (ده‌لال) ته‌مه‌ن 6 ساڵ خنكاون، خۆى و كوڕه‌كه‌ى به‌ناوى "محه‌ممه‌د" كه ته‌مه‌نى چوار ساڵه له‌گه‌ڵ شۆفێرى یه‌خته‌كه ڕزگاریان بووه".\nئه‌وه‌شى خسته‌ڕوو، له‌گه‌ڵ برازا و ژنى براكه‌م، گه‌نجێكى دیكه و خێزانێكى خه‌ڵكى پارێزگاى به‌سره كه له دایكێك و سێ كچ پێكهاتوون خنكاون و هه‌ر سێ كچه‌كه‌ش نابینا بوون.\nبه وته‌ى مامى ئه‌و قوربانییانه، هونه‌ر ره‌عد ئه‌كبه‌ر له خورماتوو دوكاندار بووه و وه‌كو خێزانه كورده‌كانى دیكه‌ى خورماتوو له 16ى ئۆكتۆبه‌ر، ئاواره‌ى ناوچه‌ى گه‌رمیان بووه، دواتر گه‌ڕاوه‌ته‌وه خورماتوو و له به‌ر خراپیى بارودۆخى ناوچه‌كه بڕیاریداوه له‌گه‌ڵ هاوسه‌ر و منداڵه‌كانى بچێته ده‌ره‌وه بۆ وڵاتانى ئه‌وروپا.\nرونیشیكرده‌وه، له‌گه‌ڵ هونه‌رى برام قسه‌م كردووه، ئێستا لاى هێزه ئه‌منییه‌كانى توركیایه و ته‌رمى خنكاوه‌كانیش دۆزراونه‌ته‌وه و داواكارن له ڕێگه‌ى كونسڵخانه‌ى توركیا و عێراق و فه‌رمانگه په‌یوه‌ندیداره كوردییه‌كان له توركیا ئاسانكارییان بۆ بكرێت، به‌ڵكو بتوانن ته‌رمه‌كان بگه‌ڕێننه‌وه.\nباسى له‌وه‌شكرد، براكه‌م له توركیا سكاڵاى له‌سه‌ر قاچاخچیه‌كان تۆماركردووه، چونكه به زۆر ناچاریان كردوون له‌گه‌ڵ ئه‌و یه‌خته سه‌ربكه‌ون، له ئێستا پۆلسى توركیا له لێكۆڵینه‌وه‌دان بۆ ده‌ستگیركردنى ئه‌و قاچاخچیانه.\nهاوكات ئارى جه‌لال، سه‌رپه‌رشتیارى گشتى فیدراسیۆنى په‌نابه‌رانى عێراق به دواڕۆژى راگه‌یاند "ئاگادارى رووداوێكى له‌وشێوه‌یه‌ین كه ئه‌مڕۆ له ده‌ریاى ئیجه‌دا روویداوه و چه‌ند كه‌سێك خنكاون، به‌ڵام هیچ ورده‌كارییه‌كمان لا نییه كه ئه‌و كه‌سانه‌ى بوونه‌ته قوربانى كورد بن".


خوێندنەوەی زامێکی نوێ له دەردێکی سێگۆشەیی - بنکەی روناکبیریی گەلاوێژ :: Gelawej\nخوێندنەوەی زامێکی نوێ له دەردێکی سێگۆشەیی\nفێستیڤاڵ Oct 12, 2020\nبە چاوێکی خەواوڵوو\nپەردەی شوماڵییەکانی شار لا ئەدەی\nدەس بازیەکانی دوێنێ شەوت داڵغەیه\nئیتر نە لە گوڵەگەنم و تی شێرتەکانت ئاوڕ ئەدەیتەوە\nنه قەڵسی سێبەرێکی شاریت بیڵێ\nحەپەساوانە پیریت لێ نیشتووە غەریبانە غەریب مەڕۆ!\nچەنده خاتر جەمێکی دووشئاویت حەمام ئەیوت\nنەختێکی ئاوێنەکە شکێنراوە لات وایە\nتەمەنێکڕفێنراوە ئاخ فرامۆشیت...\nبیر لە لقێکی دار سێوەکە ئەگەر بکەیتەوە\nئەگەر بڕوانی و\nنیگات دابەزێنیتە بنمیچی درەختەکە\nنە ئەو، درەختە و سێوەکانی حەیفاون\nنە نیگات نیگاکەی زووتە زۆرت بوو\nخەم بۆ دار بەڕووەکانی زاگرۆس بخۆی، خەفەتی هارووهاجی کچە چەند مانگەکەت داکەوتنێک بێ لە غەفڵەت. دێڕێک فریات نەکەوێ و بۆ شام و عەسرانەیەکی پیک نیک تێئۆری و ڕایەکەت ببێ و نەبێ. نەبێ شوێن پارکێک _ وەی_ شەرمنیت قەتیس بە کیفەکەی شانەتەوە (لار). گیر بخۆی بە شەوگاری ئەوەنده درێژ، درێژەڕێ و له ڕۆیینی سەعاتەکە بێزت بوو\nبا، درز ئەبا به زەردی_ تا/ پیاده/ ڕۆ_ ژێک مەیلەو سەرما\nزەمیرێکی موخاتەب و خاتوونێکیت _چرای ماڵ_\nئەم چوار ڕێیانە که درەنگ سوور ئەبن\nئەگەرم بە چنارا سەبووری وەڕاستڕۆییوە\n_ بێ قەزا بی!\nپاڵ بە دیواری چەن نهۆمەوە خۆش کەم\nسێبەرەکانی جەفا نەمڕووخێنن\nدرەخت و نیوێک دێر پەڕیوەتە حەوشەکەوە\nقیستەکانی باوکم و کرێ دووکانەکەی ئێوە\nئەگەر بە ماچ و تەڵاق دراوەتەوە\nئەمە قورئان و قەسەمم بێ\nکە لعنت بر خودم باد\nبڕیار بوو خەبەرێکی خۆش ببیسین دوای ئەم "ئەگەر"انە. مەسەلەن پارەکەی باوام وەرەقێک ژلۆفۆن زۆر بووبێت. چیتر شیعر حەقی بە سیاسەتەوە نەبێ. ئەسڵەن جنسی ئەمما و ئەگەر نەپەڕێتە پاییزه تراسی ماڵەکان. یان جگەرە هەرزان بووبێ و دەس فرۆشەکان خەونێک سەرخۆشی هاوار بکەن. چارە نەبوو. بوو یان ون بوو. نەبوویا هەر نەبوو _عەنقا بوو. بەڕەوایەتی هەموو ئەو سینانەی دەمێک دڕان و عەشقێک لکان بە سارا و سروەوە، بڕیار نەبوو باوکم بزانێ شاعیرم من، تا ڕۆژێک لەڕۆژان بە پاکەتێ وینستۆنەوە گرتمی!\nــ هەی لەوەەەەە!\nسەراپای دەرد ئەمرێ/خەریکە قاچی گێج ئەچێ (دەردێ تر)\nدەرد کچێکی عازەب لەیەکەم هاتنی بۆ شار عاشق بووبێ\nدەرد ژنێک پیاوەکەی بە پێوە میز بکا\nدەردسێوێک کەوتبێتە سێبەر: تووشی گوناح نەبووبێ\nدەرد قیزە قاوەییە قووڵەکە، قایێقە چەقیوەکە ـ تاتەڕۆ... تایتانیک!\nدەردهەی نەحسی دووبارە هۆۆۆی شیزوفڕنی سەردەم\nدەردئەی پاراگرافی وێڵ لە کتێبی فەلسەفە\nدەردجگەرەیەک لەم بەشەدا کێشام\nدەرد_ت لە ماڵم کەوێ باشترە دایکە/نا/کەوێ\nدەردوا خەریکی ئەم دەقە چەپ ئەکەی\nدەردعەیبیشە وەلێ دڵتەنگی ماچێکی کلاسیکم\nدەردتۆ نازانی هێشتا کوردی بینووسی\nدەرد سەبری خوێنەر بە زام و تام، بە هەرچی سەختە وەکوو شاخ\nدەرد_واز نایێنی بێ شۆخی؟\nخەرابت کردین خاک\nوێرانت بووین چاک\nکەمێک پەردە بهێڵەوە لایدا\nشار باڵا شاری نەبێت چی ئەبێت؟\nڕێفرێنس بدەینەوە دواوە\nگوزەشتەی هەرچی دەرد تەحلیلبکەین\n۱. ئەوەی وا ئەم شیعریە نووسیوە دەردی شاعیرانی پێش خۆی چێشتووە\n۲.ئەوەی حاڵی نابێت لەم شیعرە جاشە!\n۳.دەرد بە چەن بەشی سەرنجڕاکێش دابەش ئەبێ: دەردێک کە درگا ناناسێ و بە سەر دیوارا دێتە ماڵەوە. دەردێک کەهەر دەرد نیە و کڵاو ئەنێتە سەرمان. دەردێک کە دەرمانی لە دەەرمانخانەکان دەس ئەکەوێ، دەردێک کە مرۆڤ گرتوویە و سوورە. سەرنج بەن بێ زەحمەتڕەخنەگران: ئەگەر پێتان وایە درۆ ئەکەم، پێتان وا نەبێ، ئێوەش دەردێکن لە ژێر سمێڵەکانی نیچەدا سەنگەرتان گرتووە!\nئەم بابەتە 113 جار خوێندراوەتەوە


بەڵام پێشنیازێکی نوێ دەخاتە بەردەم وەزارەت\nشاری پزیشکیی فاروق ڕونکردنەوەیەکی لەبارەى داخڵکردن و چارەسەرکردنی تووشبووانی کۆرۆنا بڵاوکردەوە و دەڵێت، "نەخۆشخانەکەمان ئامادە نییە بۆ داخڵکردن و چارەسەری تووشبووی کۆڤید-١٩ چونکە تووشبووی کۆڕۆنا و بە تایبەتی لە حاڵەتە سەختەکاندا، پێویستی بە هەندێك ئامادەکاری تایبەت هەیە هەر لە کەرەنتین و پشکنین و سیستمی فشاری نێگەتیڤ لە ناو ژوورەکانی چارەسەر و لە بەشی چاودێری چڕ و هەروەها پێویستە ئەو شوێنەی تووشبووی کۆڕۆنای تیا داخڵدەکرێت و چارەسەریان بۆ دەکرێت بە هیچ شێوەیەك نەخۆشی تری جگە لە کۆڕۆنا تیا چارەسەر نەکرێت بۆ ئەوەی پەتاکە بۆ نەخۆشەکانی تر نەگوازرێتەوە."\nئەمڕۆ سێشەممە، 11ی ئابی 2020، نەخۆشخانەکە لە ڕونکردنەوەیەکدا دەڵێت، "بە پێویستی دەزانین وەك شاری پزیشکیی فاروق دووپاتی بکەینەوە کە ئێمە ئاگادار نین و بە هیچ جۆرێك پەیوەندیمان نییە بەو بڕیارەی وەزارەتی تەندروستی حکومەتی هەرێمی کوردستان کە تیایدا رێگەی داوە بە چارەسەرکردنی نەخۆشی کۆڕۆنا لە نەخۆشخانە ئەهلییەکان و هەروەها نرخی بۆ دیاری کردوون."\nدەشڵێت، بەڵام ئێمە بە گرنگی دەزانین کە وەزارەت رێگە بدات بەو نەخۆشخانە ئەهلییانەی کە توانایان هەیە و ئامێری پێشکەوتووی (PCR-RT)یان هەیە وەك نەخۆشخانەکەمان، رێگەمان پێبدرێت کە پشکنین و دەستنیشانکردنی نەخۆشی کۆڕۆنا بکەین و بە نرخی تێچوون و بێ هیچ زیادکردنێك سەروو تێچوون، بۆ ئەوەی کە توانای دەستنیشانکردنی حاڵەتەکانی کۆرۆنا لە هەرێم و عیراق زیاد بکەین و هاوکاری زیاتری حکومەت بکەین بۆ زووتر دۆزینەوەو کەرەنتینی تووشبووان."\n"چونکە تا ئێستا ئەم کارە کاریگەرترین رێگەیە بۆ کەمکردنەوەی تەشەسەندنی پەتاکە کە بە داخەوە لە هەرێمدا لە هەڵکشاندایە. بە هیوای زوو چاکبوونەوە بۆ هەموو تووشبووانی ئەم پەتایە،" نەخۆشخانەکە دەڵێت.\n2020.08.10 - 11:34\nناس کورد بەدواداچوون بۆ نەمانى ئۆکسجین لە نەخۆشخانەى ڕزگارى شارى هەولێر دەکات\n2020.07.30 - 11:39\nهاوکێشەکە پێچەوانەبووەوە و پێدەچێت مێسی لە بەرشەلۆنە بمێنێتەوە\n2020.08.26 - 00:25


ئەو شتانە چین کە حەرامە لەسەر كەس و كاری مردوو؟: ماڵپەڕی وەڵامەکان\nئه‌حكامه‌كانى جه‌نازه‌تەعزێ و سەرەخۆشىئەو شتانە چین کە حەرامە لەسەر كەس و كاری مردوو؟\nئەو شتانە چین کە حەرامە لەسەر كەس و كاری مردوو؟\nپێغەمبەری خوا ﷺ چەند شتێكی حەرام كردووە كە جاران وئێستاش هەر بەردەوام هەندێك لە خەڵك ئەنجامیان دەدەن ، كاتێك كە مردوویەكیان دەمرێت ، كە پێویستە لە سەرمان بیانزانین بۆ ئەوەی لێیان دوور بكەوینەوە ، بۆیە زۆر پێویستە ڕوون بكرێنەوە :\nیەکەم ـ شیوەن كردن : كە چەند فەرموودەیەكی لەسەرە :\nأ ـ پێغەمبەری خوا ﷺ فەرمویەتى : چوار شت لە ئوممەتەكەمدا هەن لەئیشی نەفامین ، و وازی لێ ناهێنن : فەخر كردن بەبنەماڵە و تانەدان لە ڕچەڵەك ، و باران بارین دانە پاڵا ئەستێرەكان ، و شیوەن كردن ، وە فەرمووی : ئەو ئافرەتەش كە شیوەن دەكات تەوبە نەكات پێش مردنی ، لە قیامەتدا زیندوو دەكرێتەوە ، و شەرواڵێكی لە پێدایە لە مسی تواوەیە ، وە كراسێكیشی لە بەر دایە لە گەڕی . رواه مسلم\nب ـ " اثنتان في الناس هما بهم كفر : الطعن في النسب ، والنايحة على الميت "\nواتە : دوو شت هەن لەئومەتەكەمدا بە كوفر دادەنرێن ، ئەوانیش : تانەدان لە ڕەچەڵەك ، و شیوەن كردن لەسەر مردوو .\nج ـ " إن الميت يعذب ببكاء أهله عليه " وە لە ڕیوایەتێكی تردا هاتووە : " الميت يعذب في قبره بما نيح عليه " ، واتە : بەڕاستی مردوو ئازار دەدرێت بە هۆی هەندێك لەگریانی كەس وكارەكەی لەسەری ، وە لە ڕیوایەتێكدا هاتووە : مردوو ئازار دەدرێت لە گۆڕەكەیدا بەو شیوەنەی كە لەسەری دەكرێت .\nدووەم ، و سێیەم ـ لە ڕوومەت دان ، و یەخە دادڕین : لە بەر فەرموودەی پێغەمبەری خوا ﷺ كە فەرموویەتی : " ليس منا من لطم الخدود ، وشق الجيوب ، ودعى بدعوى الجاهلية "\nواتە : لە ئێمە نیە هەر كەسێك لە ڕوومەت بدات ، و یەخەی دابدڕێت ، و بانگەشە بۆ كار و كردەوەی سەردەمی نەفامی بكات .\nچوارەم ـ ڕنینی پرچ و تاشینی ، لەبەر فەرموودەی ( أبو بردة ) ەی كوڕی ( أبو موسی ) كە دەڵێت :\n: ( أبو موسی ) زۆر نەخۆش بوو بە شێوەیەك لە هۆشی خۆی چووەوە ، لەو كاتەدا سەری لەباوەشی ئافرەتێك لە خێزانەكەی بوو ( واتە : لە كەس وكاری ) بوو ، ئافرەتێك لەكەس و كاری هاواری كرد ، لەو كاتەدا ( أبو موسی ) نەیتوانی هیچ وڵامی بداتەوە ، بەڵام كاتێك بەهۆشدا هات ، وتی من بێ بەریم لەو كەسەی كە پێغەمبەری خوا ﷺ لێی بێ بەری بووە ، پێغەمبەری خوا بێ بەری بووە لەو ئافرەتەی كە دەنگی بەرز دەكاتەوە لەكاتی لێقەوماندا ، و ئەو ئافرەتەش كە پرچ دڕێنت یان دەیتاشێت وە ئەو ئافرەتەش كە یەخەی خۆی دادەدڕێت . أخرجه البخاری\nپێنجەم ـ واڵاكردن و بڵاوكردنەوەی پرچ ، ئەوەش لەبەر ئەو فەرموودەیەی كە یەكێك لەو ئافرەتانە دەیگێڕێتەوە كە بەیعەتیان داوە بە پێغەمبەری خوا ﷺ ، كە دەڵێت : لەو شتانەی كە پێغەمبەری خوا ﷺ پەیمانی لێ وەرگرتین لە سەری ئەوەبوو كە سەرپێچی نەكەین لەو چاكانەی كە فرمانمان پێ دەكرێت ، وڕومەتی خۆمان نەڕنین ، شیوەن وواوەیلاش نەكەین ، ویەخەش دانەدڕین ، وپرچیشمان واڵا وبڵاو نەكەینەوە . أخرجه إبو داود ( 2 / 59 ) ومن طريقه البيهقي ( 4 / 64 ) بسند صحيح .\nشەشەم ـ دانانی ڕیش و نەتاشینی هەندێك لەپیاوان ، لە چەند رۆژێكی كەمدا ، وەكو نیشانەیەك لەسەر دڵ تەنگیان بۆ مردووەكەیان ، وە ئەگەر ئەو چەند ڕۆژە كەمە تەواو بوو دەگەڕێنەوە سەر تاشینی!! ئەم ڕیش دانانەش ـ هەر وەكو ئاشكرایە ـ دەچێتە ژێر واتای واڵاكردن و بڵا كرنەوەی پرچ ، زیاد لە سەر ئەوەش ئەم كارە داهێنراوە و بیدعەیە و پێغەمبەری خواش ﷺ فەرموویەتی: " كل بدعة ضلالة ، وكل ضلالة في النار " ، واتە : هەموو داهێنراوێك گومڕاییە ، و خاوەنی هەموو گومڕییەكیش لە دۆزەخدایە .\nحەوتەم ـ ئاگادار كردنەوەی خەڵك بەمردنی لە مینبەر و شوێنە گشتی یەكاندا ، چونكە ئەمە لە ( النعی ) دەژمێردرێت ، چونكە لە ( حذيفة ) ەی كوڕی ( الیمان ) ەوە پێمان گەشتووە كە : " كان إذا مات له الميت قال : لا تؤذنوا به أحدا ، إني أخاف أن يكون نعيا ، إني سمعت رسول الله ﷺ ينهى عن النعي .\nواتە : ئەگەر مردوویەكی بمردایەت دەیفەرموو : كەسی پێ ئاگادار مەكەنەوە ، چونكە دەترسم بچێتە قاڵبی ( نعی ) ، چونكە بیستوومە لە پێغەمبەری خواوە ﷺ كە نەهی دەكرد لە ( النعی ) .\nتەعزیە و سەرەخۆشی کردن لە ئیسلامدا حوکمی كۆبوونەوە لە ماڵی مردوو بەمەبەستی سەرخۆشی كردن چیە؟ حوكمی شەرعی دەربارەی پرسە و تەعزێ چی یە؟ شێوازى تەعزێ و سەرەخۆشى کردن لە کەسو کارى مردوو چۆنە لە ئیسلامدا؟ حوکمی دروست کرنی خواردن لە تەعزێ دا\nسەردان: ٢,١١٤ بەش: تەعزێ و سەرەخۆشى\nپرسیاری دواترئەو شتانە چین کە پێوستە لەسەر کەسى نەخۆش و کەسێک کە لە کاتى سەرەمەرگدایە؟پرسیاری پێشترحوکمی ئەو ئاوە چیە کە لەدامێنی ئافرەتی سکپڕەوە دێتە دەر پێش مناڵبوون بەدوو بۆ سێ ڕۆژ ؟


بزانە پێش جه‌ژن مووچه‌ی سه‌رجه‌م وه‌زاره‌ته‌كان ده‌درێت؟ وەزارەتی دارایی لەو بارەوە ئەمە دەڵێت.. بزانە چی دەلێت؟\nوه‌زاره‌تی دارایی دابه‌شكردنی مووچه‌ی مانگی یه‌ك پێش ده‌خات\nده‌میرتاش: ئه‌ردۆغان ئابوری توركیای داڕماند\nعومره‌كارێكی خەڵکی هەولێر له مه‌دینه كۆچی دوایی كرد\nوەزارەتی دارایی: بەغدا پارە بنێرێت پێش جه‌ژن مووچه‌ی سه‌رجه‌م وه‌زاره‌ته‌كان ده‌درێت\nوێستگه نیوز ـ هه‌ستیار\nبه وته‌ی سه‌رچاوه‌یه‌كی وه‌زاره‌تی دارایی و ئابووری هه‌رێم، هێشتا 317 ملیار دیناره‌كه‌ی به‌غدا بۆ مووچه‌ی فه‌رمانبه‌رانی هه‌رێم ره‌وانه نه‌كراوه و له ئه‌گه‌ری دابه‌شكردنی مووچه‌ی فه‌رمانبه‌رانی عیراقیش پێش جه‌ژن، له هه‌رێمیش پێش جه‌ژن مووچه‌ی سه‌رجه‌م وه‌زاره‌ته‌كان دابه‌شده‌كرێت.\nفازڵ نەبی، بریکاری پێشووی وەزارەتی دارایی عیراق له لێدوانێكی رۆژنامه‌وانیدا به میدیاكانی نزیك له پارتی راگه‌یاندووه: قسەی لەگەڵ وەزارەتی دارایی عیراق کردووە، پێیان وتوه پێش جەژنی قوربان 317 ملیار دینارەکەی مووچەی فەرمانبەرانی هەرێمی کوردستان دەنێرن.\nباسی لەوەشکردووه، هەموو فەرمانبەرانی حکومەتی عیراق پێش جەژنی قوربان مووچە وەردەگرن، لەو چوارچێوەش پشکی هەرێمی کوردستان دەنێرن، بەهۆی ئەوەی هەموو مانگێک لەکاتی دابەشکردنی مووچەی فەرمانبەرانی خۆیان مووچەی فەرمانبەرانی هەرێمی کوردستانیش دەنێرن.\nهاوكات سەرچاوەیەک لە وەزارەتی دارایی و ئابووری حكومه‌تی هه‌رێمی كوردستان به وێستگه نیوزی راگه‌یاند: ئەگەر حکومەتی عیراق 317 ملیار دینارەکەی مووچەی فەرمانبەرنی هەرێمی کوردستان بنێرێت، پێش جەژن مووچەی هەموو وەزارەتەکان دابەشدەکرێت.\nئه‌و سه‌رچاوه‌یه‌ی وه‌زاره‌تی دارایی و ئابووری هه‌رێم راشیگه‌یاند: وه‌زاره‌ته‌كه‌ی مامه‌ڵه له‌گه‌ڵ شتی فه‌رمی ده‌كات، تا ئێستاش هیچ شتێك به فه‌رمی نه‌هاتووه بۆیان و تا نه‌شبێته فه‌رمی ناتوانن سه‌د له سه‌د بڵێن پێش جه‌ژن مووچه ده‌درێت.\nوەزارەتی دارایی حکومەتی هەرێمی کوردستان هەموو مانگێک لە رۆژی 5ی مانگەوە دەستدەکات بە دابەشکردنی مووچە. ئەم مانگەش تا ئێستا فەرمانبەرانی چەند وەزارەتێک مووچەیان وەرگرتووە و رۆژانەش بەردەوام دەبێت لە پێدانی مووچەی وەزارەتەکانی دیکە.\nئه‌م بابه‌ته 56424 جار خوێنراوه‌ته‌وه\nوته‌بێژی یه‌كێتی زانیاری له باره‌ی كۆبوونه‌وه‌كه‌ی سبه‌ینێیان له‌گه‌ڵ پارتی ده‌خاته‌ڕوو\nبەشیر حەداد: مەترسی لەسەر پشکی هەرێم لەبەغدادەوە نیە\nهێرشکرایە سەر شاری مەنبەج\nبۆ راگه‌یاندنی خشته‌ی نوێی دابەشکردنی مووچه چاوه‌ڕوانی وه‌زاره‌تی دارایی ده‌كرێت\nدارایی رایگەیاند... هەفتەی داهاتوو ئەم شوێنانە مووچە وەردەگرن\nئه‌مڕۆ مووچه‌ی ئه‌م شوێنانه دابه‌شده‌كرێت\nمووچه‌ی ئه‌م شوێنانه دابەشدەکرێت\nوه‌زاره‌تی دارایی گۆڕانكاری له خشته‌ی دابه‌شكردنی مووچه‌ی خانه‌نشیناندا كرد\nهۆشداری دەدرێتە ئەم مامۆستاو فەرمانبەرانە\nنرخی تمه‌ن له‌كاتی داخستنی بازاڕ\nنرخی دراو له‌كاتی كردنه‌وه‌ی بازاڕ\nپڕۆژه‌ی دانه‌وه‌ی قه‌رزی فه‌رمانبه‌ران له مووچه پاشه‌كه‌وتكراوه‌كان ده‌درێته‌وه حكومه‌ت


کوردیپێدیا - أوليفر فرانجويس جين لا كلانشي\n✌ أوليفر فرانجويس جين لا كلانشي - كندال بريزخ | پۆل: شەهیدان | زمانی بابەت: 🇸🇦 عربي\nأوليفر فرانجويس جين لا كلانشي\nالاسم الحركي: كندال بريزخ.\nالاسم الحقيقي: أوليفر فرانجويس جين لا كلانشي.\nمكان الولادة: أورينيس ماليسترويت 1977.\nمكان وتاريخ الاستشهاد” 10 شباط 2018- عفرين\n 📡 ماڵپەڕ | 🇸🇦 عربي | وکالة انباء هاوار الخبریة - 18-02-2018\n1. 👁 ئۆلیڤەر فرانچۆیس چیان لی کلاینچی\n➕ ئەم بابەتە لەلایەن: (سەریاس ئەحمەد)ەوە لە: Feb 18 2018 10:17PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Feb 19 2018 9:36PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 19 2018 9:36PM باشترکراوە


شەڕی بەرپرسانی گۆڕان دەگوازرێتەوە بۆ فەیسبووک\nئەندامێکی پەرلەمانی کوردستان لە فراکسیۆنی بزووتنەوەی گۆڕان کە هاوکات سەرۆکی لیژنه‌ى ده‌ستپاکى و کاروباری پەرلەمان و سکاڵایه لە نووسراوێکدا کە بۆ سەرۆکایەتی پەرلەمانی بەرزکردووەتەوە داوای زانیاری دەکات لە وەزارەتی رۆشنبیری و لاوانی حکومەتی هەرێمی کوردستان لەسەر خەرجکردنی بڕی 20 ملیار دینار لە بەڕێوەبەرایەتی گشتیی رۆشنبیری سلێمانی و بەڕێوەبەری ئەو فەرمانگەیەش لەوەڵامی ئەو ئەندام پەرلەمانەی گۆڕاندا لیستی چۆنیەتی خەرجکردنی ئەو بیست ملیار دیناری فەرمانگەکەی بڵاودەکاتەوە.\nشیرین ئەمین، سەرۆکی لیژنەی دەستپاکی لە پەرلەمانی کوردستان لە نووسراوێکدا کە ئاراستەی دەستەی سەرۆکایەتی پەرلەمانی کوردستانی کردووە و لە لاپەڕەی تایبەتی خۆشی لە تۆڕی کۆمەڵایەتی فەیسبووک بڵاویکردبووەوە داوای کردووە "داواکارین نووسراوێک ئاراستەی وەزارەتی رۆشنبیری و لاوانی هەرێمی کوردستان بکرێت سەبارەت بە ناردنی زانیاری دەربارەی چۆنیەتی خەرجکردنی بڕی 20 ملیار دینار لە بەڕێوەبەرایەتی گشتی رۆشنبیری سلێمانی".\nبابەکر دڕەیی، بەڕێوەبەری گشتی رۆشنبیری و لاوانی سلێمانی لە نووسینێکدا لە واڵی خۆی لە فەیسبووک بڵاوی کردۆتەوە و وەڵامی شیرین ئەمین، سەرۆکی لیژنەی دەستپاکی لە پەرلەمانی کوردستانی داوەتەوە بەشێوەی خشتە چۆنێتی خەرجکردنی ئەو 20 ملیار دینارەی روونکردۆتەوە کە پێشتر داوای زانیاری خەرجکردنی کردبوو لە سەرۆکایەتی پەرلەمانی کوردستان.\nبابەکر دڕەیی، بەڕێوەبەری گشتی رۆشنبیری و لاوانی سلێمانی کە لە پشکی بزووتنەوەی گۆڕان ئەو پۆستەی وەرگرتووە نیگەرانە لەو کارەی ئەندام پەرلەمانێکی بزووتنەوەکەی پێشتریش بە مەوداپرێسی وتبوو "ئەو کارە خۆنمیاشکردنە و لەو پرسە بێمنەتە".\nدەقی روونکردنەوەکەی بابەکر دڕەیی، بەڕێوەبەری گشتی رۆشنبیری و لاوانی سلێمانی:\nبۆ ڕای گشتی و\nسەرجەم ئەو کەسانەی پرسەکەیان لا گرنگ و بایەخدارە..\nلیستی چۆنیەتی خەرجکردنی منحەی بیست ملیار دیناری سلێمانی وەک پایتەختی ڕۆشنبیری کوردستان لە سەرەتاوە تا ئێستا ئەخەینەڕوو...\nشایانی باسە، تا ئەو شوێنەی پەیوەندی بە کارەکانی ئێمەو سەرجەم ئەو پرۆژانەوە هەیە کە لەو مەودای خزمەتی ئێمەدا ئەنجامدراون ( 52015 تا ئێستە) ، بەڕێوەبەرایەتی گشتی ڕۆشنبیری و هونەری سلێمانی بەرپرسە بەرامبەر بە هەر دینارێک کە لەو منحەیە سەرفکرابێت و بەدەر لەوەش هەر دەزگاو بەرپرسێک لە ماوەکانی پێشوترا بەرپرسە بەپێی ئاست و کاریگەری بڕیارەکەی....\nئێمە لە سەرەتای کارکردنمانەوە لەم دەزگایە تا ئێستا، هاوکاری دەزگاکانی چاودێری بوین و هەرواش ئەبین چونکە ئەو بیرکردنەوە ڕەفتارە هەم لەگەڵ موراڵی خۆماندا ئەگونجێت و هەم یاساش پشتیوانی لێئەکات و ئەیسەپێنێ...\nسوپاس بۆ گشت ئەو کەسانەی لە مڵکی گشتی ئەپرسنەوە و نایانەوێ لە ڕێگای میدیاکانەوە خۆڵ بکرێتە چاوی خەڵکەوە...\nسوپاس بۆ سەرجەم ئەو دەزگایانەی کاتێک دەگەنە کرۆکی حەقیقەت ، ئیتر ڕاستیەکان وەک خۆی دەگەیەنن و سڵ لە هیچ کەس و لایەنێک ناکەنەوە...\nتێبینی: لە ڕۆژانی داهاتودا لیستی خەرجی و چالاکیەکانی بەڕێوەبەرایەتی گشتی ڕۆشنبیری سلێمانیش بڵاودەکەینەوە.


- 7/23/2019 10:45:00 AM 1801 جار خوێندراوەتەوە\nجڤاتی گشتی گۆڕان لە مەکۆی سەرەکی بزوتنەوەکە لە شاری سلێمانی لە کۆبونەوەدایە و گفتوگۆ لەبارەی بەستنی کۆنفرانسی ناوخۆیی دەکات.\nگفتوگۆ لەسەر چەند پرسێکی ناوخۆیی دەکات، لەوانەی کۆتایی هاتنی ماوەی کارایی سەرۆکایەتی جڤاتی گشتی و خانەی راپەڕاندن\nبەپێی زانیاریەکانی خەندان، لە ئێستادا جڤاتی گشتی گۆڕان لە مەکۆی سەرەکی بزوتنەوەکە لە شاری سلێمانی لە کۆبونەوەدایە، گفتوگۆ لەسەر چەند پرسێکی ناوخۆیی دەکات، لەوانەی کۆتایی هاتنی ماوەی کارایی سەرۆکایەتی جڤاتی گشتی و خانەی راپەڕاندنی بزوتنەوەی گۆڕان و خۆرێکخستنەوە و بەستنی کۆنفرانسی نیشتیمانی.\nدڵخواز كاكە رەش، سكرتێری جڤاتی گشتی بزوتنەوەی گۆڕان بە میدیای بزوتنەوەکەی راگەیاندوە، جڤاتی گشتی كۆبونەوەی ئاسایی خۆی ئەنجام دەدات و چەند پرسێكی تایبەت بە بزوتنەوەكە تاوتوێ دەكرێت، لەوانە ماوەی كارایی دەستەی سەرۆكایەتی جڤاتی گشتی و ماوەی كارایی خانەی راپەڕاندن و ئامادەكارییەكانی كۆنفرانسی نیشتیمانی و هەڵبژاردنی ناوخۆیی.\nجڤاتی گشتی ئەمڕۆ پێشنیاز و راسپاردەکانی ئاڕاستەی جڤاتی نیشتیمانی دەکات بۆ بڕیاردان لەسەریان\nجڤاتی گشتی گۆڕان دوای كۆبونەوەكەی ئەمڕۆ پێشنیاز و راسپاردەکانی ئاڕاستەی جڤاتی نیشتیمانی دەکات بۆ بڕیاردان لەسەریان.\nبزوتنەوەی گۆڕان 10 ساڵ لەمەوبەر لە 25-7-2009دا دروستبو، هەرچەندە جڤاتی نیشتیمانی پێشتر بڕیاریدابو دوای پێکهێنانی کابینەی نۆیەمی حکومەتی هەرێمی کوردستان کۆنفرانس ببەستێت، بەڵام تا ئێستا وادەکەی دیارینەکراوە.


گوتەبێژی موقتەدا سەدر لە رووداوی ئەمڕۆ\nبەرنامەی رووداوی ئەمڕۆ رۆژی سێشەممە 7/8/2018 لە بەغدا سەلاح عوبەیدی، گوتەبێژی موقتەدا سەدری دواند، تایبەت بە دوا پێشهاتە سیاسییەکانی عێراق.\nسەلاح عوبەیدی رایگەیاند، "پێکهاتەی کورد، پێکهاتەیەکی گرنگە لە نەخشی حکومەتی عێراقیدا، ناتوانرێت هیچ حکومەت بەبێ بوونێکی بەهێز و کاریگەری برایانی کورد پێکبهێنرێت، هیچ لایەنێک لەسەر ئەمە ناکۆک نین، سەماحەتی موقتەدا سەدر لە هەموو جومگە و کارەکاندا جەختی لەسەر ئەمەکردووەتەوە، بۆیە کاتێک دوای ئەنجامدانی هەڵبژاردنەکانی مانگی پێنج، بەڕێز سەماحەتی موقتەدا سەدر هاتە بەغدا، یەکێک لەو شاندانەی چاوی پێکەوت، شاندی کوردی بوو و ئەو کات لێکتێگەیشتن هەبووە لەبارەی پێکهێنانی حکومەتدا. برایانی کورد ئەو کات بڕیاریاندابوو، کە چۆن دێنە بەغدا، ئایا بە یەک کوتلە دێن، یاخود بەجیا، بەمەبەستی لێکتێگەیشتن لەبارەی داواکارییەکانی کورد لە حکومەتی داهاتوودا ، یاخود بەشێوەی دوو گرووپە دێن، دوای هەڵبژاردنی مانگی پێنج ئەمە لەلایەن برایانی کورد دیاری نەکرابوو."\nگوتەبێژی موقتەدا سەدر هەروەها رایگەیاند، "ئەگەر ئەنجامەکانی هەڵبژاردن پەسەند بکرێت، ئەوا خێرایی پێکهێنانی گەورەترین جێگەی چاوەڕوان نەکراوی هەموومان دەبێت، چونکە لێکەتێگەیشتن لەماوەی سێ مانگی رابردوو ، دیدارەکان و لێکنزیکردنەوەی بۆچوونەکان و دیاریکردنی خەسڵەت و تایبەتمەندی هەر میحوەرێک لە دوو میحوەرە سەرەکییە شیعەکەی ، کە دەیانەوێت گەورەترین کوتلە دروست بکەن لای هەمووان روونە، گەورەترین کوتلە پێکدەهێنرێت".\nسەلاح عوبەیدی، دەشڵێ، "جیاوازییەکی روون لە نێوان کوتلەی دەوڵەتی یاسا و لیستی نەسر بەسەرۆکایەی بەڕێز عەبادی هەیە، پێمانوایە بەڕێز عەبادی لەماوەی رابردوودا ئەدای لە بەڕێز مالیکی باشتر بووە، دەکرێت بەڕێز عەبادی بۆ ئەو هاوپەیمانییە کێش بکرێت، کە سائیرون لەگەڵ حکیمە حەکیم و بەڕێز عەلاوی پێکیدەهێنێت، بەڵام کێشەکە لە کوێییە، کێشەوە لەوەیە لیستی نەسر دەیەوێت پێش ئەوەی پەیوەندی بەو کوتلەیە بکەن، گەرەنتی وەربگرن، کە بەڕێز حەیدەر عەبادی دەبێتە سەرۆکوەزیران، ئەمەش بەڕێز موقتەدا سەدر یاخود سائیرون نایەوێت و ناتوانێت، ئەمە جۆرە گەرەنتییە بدەن".


مه‌سعود بارزانی: دەستنیشانكردنی وەزیرەكانی حكوومەتی عەلاوی سەركەوتوو نییە و قبووڵ ناكرێت\nمەسعوود بارزانی، لە گفتوگۆیەكدا لەگەڵ كەناڵی زاگرۆسی عەرەبی، باسی لە چەند پرسێكی هەنووكەیی ئێستەی هەرێمی كوردستان و عێراق و ناوچەكە كرد، هەڵوێستی خۆیشی لە بەرانبەریان دەربڕی.\nمەسعوود بارزانی لە چاوپێكەوتنێكیدا بۆ كەناڵی زاگرۆسی عەرەبی كە ئەمڕۆ سێشەم 25ـی شوبات دەقی چاوپێكەوتنەكەی بە کوردی بڵاو كراوەتەوە رایگەیاند، خۆپیشاندانەكانی ئێستە پەرچەكرداری شكستەكانی رابردوون و پێویستە كار لەسەر چاككردنەوەی هەڵەكان بكەن، كە بوونەتە هۆی ئەو شكستانە.\nبارزانی گوتی، لە سەرەتاوە پشتیوانیی خۆمان بۆ خۆپیشاندەران و داوا رەواكانیان دەربڕیوە، بەڵام لەگەڵ ئەوەشدا داوامان كردووە، چارەسەرەكە ئاشتییانە بێت و رێگە بە كەسانی هەڵپەرست نەدەن سواری شەپۆلەكە ببن.\nئەگەر عەلاوی بەبێ بەشداریی كورد و سوننە كابینەكەی پێك هێنا، ئەوا پیرۆزی بێت\nبارزانی دووپاتی لەوەش كردەوە، هەولێر دەبێتە شوێنێكی گونجاو بۆ میوانداریكردن و كۆبوونەوەی نێوان سەركردە سیاسییەكان و نوێنەرانی خۆپیشاندەران، بۆ دۆزینەوەی چارەسەرێكی گونجاو و دەرچوون لەو قەیرانەی ئێستەی وڵات تێی كەوتووە.\nبارزانی، لە بارەی محەممەد تۆفیق عەلاوی و میكانیزمی پێكهێنانی كابینەی نوێی حكوومەت گوتی، عەلاوی لە خێزانێكی دیارە، بەڵام میكانیزمی دەستنیشانكردنی وەزیرەكانی حكوومەتەكەی سەركەوتوو نییە و قبووڵ ناكرێت، پێویستە كار لەگەڵ دامەزراوە دەستوورییەكانی هەرێمی كوردستان بۆ پێكهێنانی كابینە و دەستنیشانكردنی وەزیرەكان بکات، هەموو سەرپێچییەكیش رەت دەكەینەوە، كە دەبنە هۆی پێشێلكردنی مافە دەستوورییەكانی هەرێمی كوردستان و پێكهاتەكانی دیكەی عێراق.\nبارزانی روونیشی كردەوە، سونە و كورد و ژمارەیەكی زۆر لە شیعەكان لەو شێوازەی عەلاوی بۆ پێكهێنانی كابینەكەی رازی نین، چونكە گوایە بەناوی سەربەخۆیی و بێلایەنیی وەزیرەكان دەستنیشان دەكەن، بەڵام دواتر بە ئارەزووی خۆیان بەكاریان دەهێنن، هەروەها ئەگەر عەلاوی بەبێ بەشداریی كورد و سوننە كابینەكەی پێك هێنا، ئەوا پیرۆزی بێت.\nبارزانی ئاشكرای كردووە، رێككەوتنی عەلاوی لەگەڵ دوو لایەن، یان سێ لایەن، نابێتە هۆی پابەندبوونی ئەو لایەنانەی كە لە رێككەوتنەكەدا نین.


پێنجوێن.. بەشێک لە هاوڵاتییان دژی کەمبوونەوەی کارەبا گردبوونەوە\nچوار موشەک ئاڕاستەی فرۆکەخانەى بەغدا کرا\nئەمڕۆ پەرلەمانى عێراق کۆدەبێتەوە\nعێراق.. هێزێکی حەشدی شەعبی لە موسڵ جێگیرکرا\n1724 جار خوێندراوەتەوە\nلەگەڵ هەوڵەکانی لایەن و کەسایەتییە سیاسییەکان بۆ چارەسەرکردنی کێشەی زەویوزار لە پارێزگاى کەرکوک، کێشەکان چارەسەر نەبوون، لەگەڵ ئەوەشدا هەرجارە و هەوڵێک یان بڕیارێک دەردەچێت و هێندەى تر کێشەکان ئاڵۆزتر دەکات.\nلە دوایین بڕیاردا، بڵاوبوونەوەی بەڵێننامەیەکە کە دراوە بە موختار و ئەنجومەنی گوندەکانی ناحیەی پردێ بۆئەوەی بە جوتیارانی پڕبکەنەوە، یەکێک لە خاڵەکانی باس لە ڕێگریکردن دەکات لە کێڵانی زەوییەکان لەلایەن جوتیارانەوە، تا ئەوکاتەی دادگا زەوییەکان یەکلایی دەکاتەوە.\nبەڵێننامەکە پاش کۆبوونەوەی فەرماندەی ئۆپەراسیۆنە هاوبەشەکان دێت لەگەڵ ئەنجومەنی ئەو گوندانە، جوتیارانیش ناڕازین لەو بڕیارە و پێیانوایە ئەو بڕیارە بۆ تەعریبکردنی ناوچەکانیانە و ئامادەنین بەڵێننامەکە پڕبکەنەوە.\nلە بەڵێننامەکەدا هاتووە، دەبێت جوتیاران بەڵگەنامەی خاوەندارێتیی زەوییەکانیان پێشکەش بکەن، بۆئەوەى بیسەلمێنن کە خاوەنی زەوییەکانن، بە پێچەوانەوە لەکاتی پێدانی زانیاریی هەڵە ڕووبەڕووی یاسا دەبنەوە.\nئەندامێکی پەرلەمانى عێراقیش دەڵێت، ئەوان نوێنەرانی کوردیان لە لیژنەی ئاسایش و بەرگری لە مەترسیی ئەو بەڵێننامەیە ئاگادارکردووەتەوە و داواشیان لە هەر سێ سەرۆکایەتییەکەى عێراقیش کرووە، بە دەرکردنى چەند بڕیارێک کێشەى ئەو جوتیارانە چارەسەربکات.\nکێشەی موڵکداریی زەویوزار لە گوندەکانی کەرکوک لە دوای ۱٦ی ئۆکتۆبەرەوە سەریهەڵداوە، کە ئەو عەرەبە هاوردانەی پێش ساڵانی ۲۰۰۳ لەلایەن حکومەتی عێراقەوە زەویی کوردیان بەسەردا دابەشکرابوو، لە ئێستادا داوای زەوییەکان دەکەنەوە و بە موڵکی خۆیانی دەزانن، جوتیارە کوردەکانیش دەڵێن ئەوان خاوەنى راستەقینەى زەوییەکانن.\nسبەی موچەی ئەم شوێنە دابەشدەکرێت\nشوان عادل وەک بەرێوەبەری ئێن ئاڕ تی دەستگیرکرا \nبەهۆى راپۆرتێکى ئێن ئاڕ تییەوە وەزیرى پەروەردە سوپاسی مامۆستایەکى کرد\nسلێمانى.. کەسێک بە تۆمەتى هەڕەشەکردن لە ئافرەتان دەستگیرکرا


دلێر محەمەد نوری: ڕەنجەدەرانی تاراوگە و کونەمشکی بەرپرسان\nئەمڕۆ دونیای فیس بووک و سۆشیال میدیا، زەمینەی خەباتێکی بۆ کوردانی هەندەران ڕەخساندووە، کە دە هێندی خەباتی پێشمەرگایەتی شاخ و ریکخستنی شار، بۆ ئازادی و ماف و دیموکراسی تاکی کورد کاریگەرترە. بەڵام داخەکەم جیاوازی ئەم خەباتە لەوەدایە بۆ ستەم لێکراوی کوردە دژ بە ستەمکاری کورد، نەک عەرەب و تورک یان فارس. ڕەنگە هیچ شتێک هێندەی ئەوە ستەمی بێگانەت بیر نەباتەوە، کاتێ ستەمی خودی کوردت زۆر زیاتر لە سەر بێت. بۆ وا ئەزانن لە بۆشەوەیە واریسی ئەنفالکراوێک، بەرکەوتەی کیمیابارانێک، زیندانێکی سیاسی یان باوکی شەهیدێک...\nپەیامنێری کوردستانپۆست: په‌رله‌مانی كوردستان وەکو دەزگایەکی گەندەڵ و خیانەتکار\nپه‌رله‌مانی كوردستان به هاوشانی حكومه‌ته‌كه‌ی مه‌سرور بارزانی، له پێشبركیدایه بۆ خیانەت و ساخته‌كاری و ناعه‌داله‌تی و، ئیستیغلال كردنی ده‌سته‌لاته‌كانیان له پیناوی خۆده‌وڵه‌مه‌ند كردن.به‌پی سه‌رچاوه‌یه‌ك له كارگێری په‌رله‌مانی كوردستانه‌وه، سه‌رۆكی دیوان و جێگره‌كه‌ی گریبه‌ستیان له‌گه‌ڵ كارگه‌یه‌كی...\nپەیامنێری کوردستانپۆست: ئارامی حه‌مه‌ی مینا گه‌وره‌ترین تاوانیان دژی، ئه‌و قوتابی و خویندكارانه ئه‌نجام داوه\nئارام محمه‌د قادر ناسراو به (ئارامی حه‌مه‌ی مینا) وه‌زیری خویندنی باڵا و تویژینه‌وه‌ی زانستی، به یارمه‌تی جێگره‌كه‌ی، كه کەسێکی پارتییه، له كاتێكدا دامه‌زراندن بۆ ده‌رچوانی زانكۆ نییه، بەڵام ئەمان 35 كه‌سیان له خزم و دۆست و ته‌كه‌توله‌كانی خۆیان له سه‌ر میلاكی وه‌زاره‌تی خویندنی باڵا دامه‌زراندووه،...\nپەیامنێری کوردستانپۆست: سه‌رمایه‌دارێكی لوبنانی لە هەرێم (400) سكاڵای له‌سه‌ر تۆماركراوه\nگه‌وره سه‌رمایه‌دارێكی نزیك له نیچیره‌ڤان بارزانی ، به‌ناوی (نزار حنا) كه خاوه‌نی چه‌ندین پرۆژه‌ێ بازاره‌كانییە لە هەرێمی کوردستان بەتایبەتی لە ( داون تاون و نیشتیمان و شاری خه‌ونه‌كان و كارگه‌ی روخام و تاواره‌ی عه‌دال)، به‌هۆی نزیكی و شه‌ریكبوونی له‌گه‌ڵ نیچیره‌ڤان بارزانی به رێگه‌ی گروپی كۆمپانیاكانی...\nکاوە جەلال: کوردایەتی چییە؟ (بەشی یەکەم)\n1هەموو گەلێک بەتایبەتی لەنێو قەوارەیەکی دەوڵەتیدا دەتوانێت تا ڕادەی شیان پێبگات و خۆی بپارێزێت، جا ئەوە دەوڵەتێکی تاک-نەتەوەیی یان فرە-نەتەوەیی بێت. لێ دەوڵەت پرۆژەیە وەک دامەزراوەی نیشتمانێکی سەرهەڵداو، کە بێگومان نابێت لە واتایەکی تەسکدا وەک بەڵێندەرایەتی، فیرمای دروستکردن یان بازرگانی لێی تێبگەین،...\nPKK: قەرەیلان: دەوڵەتی تورک دەڵێت کورد هەمویان خێڵەکی‌و عەشیرەتن، یەکتر دەکوژن‌و نەتەوەو میللەت نین\nدەقی چاوپێکەوتنی موراد قەرەیلان ئەندامی کۆمیتەی بەڕێوەبەی پەکەکە لەگەڵ ستێرک تی ڤی:هێزەکانی پەدەکە بە ئۆتۆمبێڵی زرێپۆش لە مەتینا هەوڵیاندا بچنە ناو کەمپی گەریلا و هەندێک رووداو روویاندا. بۆچوونی ئێوە لەمبارەیەوە چییە؟ لەئێستادا دۆزی ئازادی گەلی کورد لە سەردەمێکی زۆر گرنگدا تێدەپەڕێت. لەسەر تێکۆشانی...


شه‌فه‌ق نيوز/ كه‌ش و هه‌واى فريه سه‌رد و چه‌ودێريه‌يل دادگايى ك پۆليس فه‌رزى كردگه له مه‌رزه‌يل، هه‌زاران كووچكه‌ر چه‌وه‌رێ ئه‌كه‌ن بچنه ناو كرواتياو له‌بان مه‌رزه‌يل ئۆرپا له ناوچه‌ى به‌لقان چه‌وه‌ڕێ ئه‌كه‌ن و له‌ورا له بۆسنه له‌ناو وه‌فر گير كردنه.\nزياتر له سێ هه‌زار كووچكه‌ر له سێ بنگه‌ى وه‌ختى كووچكه‌ره‌يل له هه‌ردوگ شار بيهاتش و فيليكا كلادوسا له‌بان مه‌رز كرواتيا مه‌ندنه‌و كارگه‌يل ته‌وارى وه په‌ڵه‌په‌ڵه ده‌سميه‌ت وه‌پيان ره‌سنن له‌ساره‌ى سه‌رديگ فريه‌ى زمسان.\nجى باسه، له كانون دويه‌م گوزه‌يشته‌و زياتر له 23 هه‌زار كه‌س چينه‌سه ناو بۆسنه‌و زوورميان له پاكستان و ئه‌فغانستان و عراق و ئيرانن و له‌ناونيانيش هه‌زاران كه‌س له‌و مه‌رزه‌يل له‌ناو سه‌ردى و وه‌فر زمسان مه‌ندنه‌و چه‌وه‌رێ قورتاربوين ئه‌كه‌ن.